Minuri/sinhala-corpus-wikipedia huggingface dataset:
ඔහුගේ ශෛලමය මිනීපෙට්ටිය විනාශ කොට තිබිණි
නමුත් පසුව එය ප්‍රතිනිර්මාණය කොට කයිරෝ කෞතුකාගාරයේ ප්‍රදර්ශනයට තබා ඇත
අක්නාටන් ඔහුගේ 17වන රාජ්‍ය වර්ෂයේ මිය යන්නට ඇතැයි විශ්වාස කෙරේ
නමුත් ස්මෙන්ඛ්කරේ වසර දෙකකට හෝ තුනකට කලින් සහ-පාලක තනතුරට පත්වූයේ ද, නැතහොත් ඔහු කෙටි කාලයක් තනිව රාජ්‍ය පාලනය කළේ ද යන්න පැහැදිළි නැත
ස්මෙන්ඛ්කරේ අක්නාටන්ට වඩා වැඩි කාලයක් ජීවත් වී පාරාවෝ බවට පත්වූයේ නම් ඔහු ඊජිප්තුව පාලනය කරන්නට ඇත්තේ වර්ෂයකට වඩා අඩු කාලයක් විය යුතු ය
ඊළඟ අනුප්‍රාප්තිකයා වූ නෙෆර්නෙෆරුආටන් පාරාවෝවරිය ඊජිප්තුව වර්ෂ දෙකක් සහ එක් මාසයක් රාජ්‍ය පාලනය සිදුකොට ඇත
ඇයගෙන් පසු ටුටන්ඛාටන් (පසුව, ටුටන්ඛාමුන්) සිහසුනට පත් වූ නමුත්, ඔහු වෙනුවෙන් රාජ්‍යය මෙහෙයවූයේ අමාත්‍යවරයකු වූ ආයි විසිනි
ටුටන්ඛාමුන් යනු ස්මෙන්ඛ්කරේගේ බාල සොහොයුරා ලෙස විශ්වාස කෙරෙන අතර, ඔහු බොහෝ විට අක්නාටන්ට දාව කියාට උපන් දරුවකු විය හැක
එක්තරා විද්වතකු පවසා ඇත්තේ ටුටන්ඛාමුන් යනු ස්මෙන්ඛ්කරේගේ පුත්‍රයකු විය හැකි බවයි. නමුත් 2010දී සිදු කළ DNA පරීක්ෂා මගින් ටුටන්ඛාමුන් යනු සැබැවින්ම අක්නාටන්ගේ පුතකු බව හෙළි විය
අක්නාටන්ගේ මරණින් පසු නෙෆර්ටිටි රැජින විසින් නෙෆර්නෙෆරුආටන් යන නාමයෙන් රාජ්‍ය පාලනය සිදුකරන්නට ඇති බවට මතයක් ඇත
නමුත් සෙසු විද්වතුන් විශ්වාස කරන්නේ මෙම පාලිකාව මෙරිටාටෙන් බවයි. අමර්ණ සොහොන්ගැබකින් හමු වූ සමරාජ්‍යාධිකාරී ශිලා ස්තම්භය නැමැති ශිලාවෙහි නෙෆර්ටිටි රැජින අක්නාටන්ට පසෙකින් හිඳ සහ-පාලකයකු ලෙස ක්‍රියාකරන අයුරින් කැටයම් කොට ඇත
නමුත් අන්ඛෙසෙන්පාටන් සහ නෙෆර්නෙෆරුආටන්ගේ රූ පෙන්වීම සඳහා මෙහි නම් ඉවත් කොට යළි කැටයම් කොට ඇති බැවින් මෙය නිශ්චිත නැත

අක්නාටන්ගේ මරණයත් සමග, ආටන් වන්දනාවේ ජනප්‍රියතාව ක්‍රමයෙන් හීන විය
ටුටන්ඛාටන් සිය ‍2වන රාජ්‍ය වර්ෂයේ දී (ක්‍රි
1332) සිය නාමය ටුටන්ඛාමුන් ලෙස වෙනස් කරගත් අතර, අක්ටාටන් නගරය අත්හැර දැමී ය
එය ක්‍රමයෙන් නටබුන් බවට පත් විය
ඔහුගේ අනුප්‍රාප්තිකයන් වූ ආයි සහ හොරෙම්හෙබ් විසින් තීබ්ස්හි දෙවොල ඇතුළු අක්නාටන් විසින් ඉදිකළ දේවස්ථාන බොහෝමයක් විනාශ කොට ඒවායේ කොටස් සිය දේවස්ථාන අලංකරණයට ගෙන ගියහ
අවසානයේ, අක්නාටන්, නෙෆර්නෙෆරුආටන්, ස්මෙන්ඛ්කරේ, ටුටන්ඛාමුන්, සහ ආයි පිළිබඳ සටහන් පාරාවෝ ලැයිස්තුවලින් මකාදමන ලදී
ඒ අනුව IIIවන අමෙන්හොටෙප්ගෙන් පසු හොරෙම්හෙබ් කෙලින්ම බලයට පත් වූ බව නිරූපණය විය
මෙය ආටන්වාදය සහ ඒ හා සම්බන්ධ සියලු පාරාවෝවරුන් ඓතිහාසික වාර්තාවලින් අතුගා දැමීමට හොරෙම්හෙබ් විසින් ගත් උත්සාහයක් ලෙස සැලකෙයි
පසුකාලීනව සම්පාදනය කළ කිසිදු පාරාවෝ ලැයිස්තුවක අක්නාටන්ගේ නාමය දක්නට නොලැබිණි
නමුත් 19වන සියවසේ පුරාවිද්‍යාඥයින් විසින් සොයාගනු ලැබූ ඔහුගේ සමයට අයත් නිර්මාණ මගින් ඔහු පිළිබඳ බොහෝ තොරතුරු හෙළි විය
රැම්සෙස් රජසමයට අයත් මෙස් ශිලාලේඛනයක අක්නාටන්ව "අක්ටාටන්හි සතුරා" ලෙස හඳුන්වා තිබීමෙන්, පසුකාලීන ඊජිප්තුවරුන් ඔහුගේ විප්ලවය සම්පූර්ණයෙන්ම ප්‍රතික්ෂේප කළ බව පැහැදිළි වේ
ආටන්වාදය ක්‍රියාත්මක කිරීම සහ එහි පරිහානිය

සිය රාජ්‍ය සමයේ මුල් කාලයේ IVවන අමෙන්හොටෙප්, නෙෆර්ටිටි සහ දියණියන් සය දෙනා ජීවත් වූයේ තීබ්ස්හි ය
මූලිකව ඔහු ඊජිප්තුවේ සම්ප්‍රදායික දෙවිවරුන් ඇදහීමට අවසර ලබා දුන් නමුත්, කාර්නැක් දෙවොල (අමුන්-රාගේ පිදීමේ මහා මධ්‍යස්ථානය) අසල ඔහු ආටන් වෙනුවෙන් සුවිසල් ගොඩනැගිලි ඉදිකරවී ය
ආටන් සාමාන්‍යයෙන් නිරූපණය කෙරුණේ හිරු මඬල ලෙස ය
මෙම තීබ්ස්හි ගොඩනැගිලි ඔහුගෙන් පසු රජවරුන් විසින් කොටස් ගලවා කාර්නැක් දෙවොලේ නව ගොඩනැගිලි ඉදිකිරීමට යොදා ගෙන ඇත
පසුව පුරාවිද්‍යාඥයින් විසින් මෙම ඉදිකිරීම් කොටස් ගලවා බැලීමේ දී 36,000ක් පමණ වූ අලංකෘත ගල් කුට්ටි මුල් ආටන් ගොඩනැගිල්ලෙන් රැගෙන ආ ඒවා බව පැහැදිළි විය
ඒවායේ මුල් කැටයම් සහ ශිලා ලේඛන ද දැකගත හැකි විය
ඔහුගේ 5වන රාජ්‍ය වර්ෂයේ දී, IVවන අමෙන්හොටෙප්, ආටන් දෙවියන් ඊජිප්තුවේ තනි දෙවියා බවට පත් කිරීමට තීරණාත්මක පියවර ගත්තේ ය
පාරාවෝවරයා "සෙසු සියලු දෙවිවරුන්ගේ පූජකවරුන් විසුරුවා හැරියේ ය
එසේම ආටන් ඇදහීමට දිරිමත් කරනු සඳහා [වෙනත්] ඇදහීම්වලින් ලැබුණු ලාභය කපා හැරියේ ය"
ආටන් දෙවිඳුන් කෙරෙහි සිය භක්තිය ප්‍රකාශ කිරීම සඳහා, රජු සිය නාමය IVවන අමෙන්හොටෙප් වෙනුවට 'ආටන්ගේ සජීවී ආත්මය' යන අරුතැති අක්නාටන් ලෙස වෙනස් කරගත්තේ ය
අක්නාටන්ගේ පස්වන වර්ෂයේ සිදු වූ වැදගත් සිදුවීමක් ලෙස ඔහුගේ නව අගනුවර වූ 'ආටන්ගේ ක්ෂිතිජය' අරුතැති අක්ටාටන් නගරය ඉදිකිරීම දැක්විය හැක
මෙම ස්ථානය අදවන විට අමර්ණ ලෙස හඳුන්වයි. ඉන් මඳ කලකට පසු, ඔහු ඊජිප්තු ආගමික කටයුතු අක්ටාටන් වටා කේන්ද්‍රගත කළේ ය
නමුත් නව නගරයේ ඉදිකිරීම් තවත් අවුරුදු ගණනාවක් පැවතිණි
ආටන්ට ගෞරවයක් ලෙස අක්නාටන් විසින් පුරාතන ඊජිප්තුවේ වඩා දැවැන්ත දේවස්ථාන සංකීර්ණ කිහිපයක්ම ඉදිකරන ලදී
මෙම නව දේවස්ථාන තුළ, ආටන් ඇදහීම සිදු වූයේ පෙර සම්ප්‍රදාය පරිදි අඳුරු දේවස්ථාන කුටි තුළ නොව බොහෝ විට විවෘත හිරුඑළියේ වීම විශේෂත්වයකි
මීට අමතරව අක්නාටන් විසින් ආටන්ගේ මහා ගීතාව ද සම්පාදනය කරන්නට ඇතැයි සැලකේ.

මූලිකව අක්නාටන් විසින්, ආටන් යනු මහා බලවත් අමුන්-රේ දෙවියන්ගේම (මෙම අමුන්-රේ දෙවියන් ද ප්‍රමුඛ අමුන් වන්දනාවේ ප්‍රතිඵලයකි
එහි දී අමුන් දෙවියන් සහ හිරු දෙවි රා ඒකාබද්ධ කෙරිණි) ස්වරූපයක් ලෙස හුවා දැක් වී ය
එවිට ඔහුගේ අදහස් ඊජිප්තු ආගමික අදහස් සමග ගැළපිය හැකි විය
කෙසේනමුත්, සිය 9වන වර්ෂයේ දී, අක්නාටන් විසින් ආටන් යනු ප්‍රධාන දෙවියා පමණක් නොව එකම දෙවියන් ලෙස ප්‍රකාශ කරන ලදී
එසේම අක්නාටන් යනු ආටන් දෙවිඳුන් සහ ජනතාව අතර අතරමැදියා ලෙස දක්වා ඇත
ඔහු ඊජිප්තුව පුරා වූ අමුන් දේවස්ථාන විකෘති කළ අතර, බහු 'දේවතාවුන්' පිළිබඳ ලේඛන ඉවත් කොට ඇත
9වන වර්ෂයෙන් පසු ආටන්ගේ නාමය වෙනස් අයුරකින් ලියැවෙන්නට වූයේ, රජු විසින් හිරු මඬල නිරූපිත රූ හැර ආටන්ගේ සෙසු ප්‍රතිමා වන්දනය අන්තගාමී ලෙස තහනම් කළ නිසායි
මෙම හිරුමඬල නිරූපිත රූපවල කිරණ (අත්වලින් කෙළවර වන ලෙස නිරූපිත) මගින් ආටන්ගේ අදෘශ්‍යමාන ආත්මය නිරූපණය කෙරිණි
මේ අනුව ආටන් හිරු දෙවියන් පමණක් නොව, සර්වත්‍ර දෙවියා ලෙස හඳුන්වා ඇති බව පැහැදිළි වේ
මෙම ආටෙන් දෙවිඳුන් නිරූපිත බොහෝ අවස්ථා රූපාක්ෂර අධෝලිපිවලින් සමන්විත ය
මෙම අධෝලිපිවල සූර්යයා නිරූපණය කොට ඇත්තේ සියල්ලන්ම වට කරගත් නිර්මාපකයා ලෙස බව සටහන් කොට ඇත
අක්ටාටන්හි සිදු කළ පුරාවිද්‍යාත්මක අනාවරණ අනුව, මේ නගරයේ සාමාන්‍ය වැසියන් ඔවුන් සතුව පැවති අනුස්මරණ ස්කැරබ් රූ, අලංකාර මැටි බඳුන් වැනි කුඩා භාණ්ඩවලින් පවා අමුන් දෙවිඳුන්ගේ නාමය සූරා ඉවත් කොට ඇති බව පෙනී යයි
ඇතැම්විට අමුන්වාදීන් වීමේ වරදට හසු වීමෙන් වැළකීම ඔවුන් එසේ සිදු කරන්නට ඇත
අක්නාටන්ගේ පියා වූ IIIවන අ‍මෙන්හොටෙප්ට සම්බන්ධ ඇතැම් ලේඛන පවා අර්ධ වශයෙන් මකා ඇත්තේ, ඔහුගේ නාමයක් වූ “නෙබමාට්‍රේ අමුන්හොටෙප්” යන්න අමුන් දෙවිඳුන්ගේ නාමය සමග සම්බන්ධයක් දැක් වූ නිසායි
ඊජිප්තුවේදියකු වන නිකොලස් රීවස් ලියන්නේ
"එවන් බියජනක ස්වයං-වාරණය සහ නිවට පක්ෂපාතීත්වය මගින් රාජ්‍යය වෙළාගත් වික්ෂේපයක අසුබ පෙරනිමිති පෙන්වයි. [අක්ටාටන්හි] වීදි පාරාවෝවරයාගේ සෙබලුන්ගෙන් පිරී ගියා පමණක් නොව, ජනතාවට ද්වේෂ සහගත ඔත්තුකරුවන්ගේ තර්ජනයෙන් මිදීමට අරගලයක නිරත වන්නට ද සිදු විය
"

අවසානයේ දී, අක්නාටන්ගේ මරණින් පසු ඔහුගේ විප්ලවය පරිහානියට පත් විය
එල්-අමර්ණහි නව අගනුවර ඉදිකිරීමට වූ වියදම් සහ අමුන් දේවස්ථාන වසා දැමීම හේතුවෙන් ඊජිප්තු ආර්ථිකය දැඩි අර්බුදයක පැවතිණි
අක්නාටන්ගේ මධ්‍යගතකරණ නැඹුරුව හේතුවෙන් ඊජිප්තුවේ ධනය සහ නිෂ්පාදනය මෙහෙයවූ නිලධාරීන් අතර මහා-පරිමාණයෙන් දූෂණ වංචා ව්‍යාප්ත විය
18වන රාජවංශයේ අවසන් පාරාවෝවරයා වූ ‍හොරෙම්හෙබ් විසින් රාජ්‍යයේ දූෂණ සිදුකළ හෝ කාර්නැක්හි 10වන අටලුව අසල මහා ශිලාස්තම්භයෙන් අයුතු ප්‍රයෝජන ගත් නිලධාරීන්ගේ නාසය කපා දැමීමට නියෝග කළේ මෙහි ප්‍රතිඵලයක් ලෙස විය හැක
නිකොලස් ග්‍රිමල් සංක්ෂිප්තව පවසන පරිදි, අක්නාටන් විසින් ආටන්වාදී-නොවන දේවස්ථාන වසා දැමීම හෝ එහි කටයුතු සීමා කිරීම සහ පූජකවරුන්ගේ භාණ්ඩ රාජ්‍යයේ දියුණුව උදෙසා රාජසන්තක කිරීම හේතුවෙන්
"පරිපාලනය සහ එහි විධායක හස්තය වන හමුදාව තුළ සංකේන්ද්‍රණයක් සිදු විය
ප්‍රාදේශීය රජය නොසලකා හැරීම නිසා කාර්යක්ෂම පරිපාලනයක් ගෙනයාමට ගැටලු ඇති විය
හඳුන්වා දුන් නව [රාජ්‍ය] ක්‍රමය අත්තනෝමතික පාලනයෙන් සහ දූෂිතයන්ගෙන් ගහන විය
[අක්ටාටන්හි] නව දෙවොල ඇතුළු නව දේවස්ථාන ඉදිකිරීම සාමාන්‍ය ආර්ථිකයට මෙන්ම දේවස්ථාන-මූලික ආර්ථිකයට ද අවාසිදායක විය
මධ්‍යස්ථව බැලූ විට දිව්‍යමය රාජ්‍ය ක්‍රමය හානිකර විය
නමුත් අමර්ණ යුගයේ දී විකල්පයක් හඳුන්වා නොදී ‍මෙම ක්‍රමය අත්හැරීම හේතුවෙන් සම්පූර්ණ නිෂ්පාදන සහ බෙදාහැරීමේ [ආර්ථිකය] අඩපණ විය
"

අනුමාන කල්පිතයන්

ආගමික විප්ලවවාදියකු ලෙස අක්නාටන්ගේ තත්ත්වය පිළිබඳ නොයෙකුත් කල්පිත ඉදිරිපත් වී ඇත
ඇතැමුන් ඔහු විසින් හඳුන්වා දුන් ආගම බහුතරයක් ඒකදේවවාදී බව විශ්වාද කළ ද, බොහෝ විද්වතුන් විශ්වාස කරන්නේ ඔහු සම්පූර්ණයෙන්ම අනෙක් දෙවිවරුන් බැහැර නොකළ නිසා ඔහු ඒකදේව වන්දනාවේ නියුතු වූවකු බවයි. ඔහු ආටන් හැර සෙසු දෙවිවරුන් වන්දනයෙන් වැළකී සිටියේ ජනතාව ආටන් නොව ඔහුට වන්දනාමාන කරනු දැකීම ඔහුගේ අපේක්ෂාව වූ නිසා බව ඔවුහු පවසති
අක්නාටන් සහ යුදෙව්-ක්‍රිස්තියානි-ඉස්ලාමික ඒකදේවවාදය
අක්නාටන් විසින් පුරෝගාමීත්වය ගත් ඒකදේවවාදී ආගම් සංකල්පය පසුව යුදෙව් ආගම ලෙස වර්ධනය වන්නට ඇති බව විවිධ විද්වතුන් විසින් පවසා ඇත
ගන්තර් සීග්මන්ඩ් ස්ටෙන්ට්, පැරඩොක්සස් ඔෆ් ‍ෆ්‍රී විල්
ඇමරිකානු දර්ශන සංගමය, DIANE, 2002. 284 පිටු
පිටු 34 - 38. ISBN 0-87169-926-5එන්. ෂුපැක්, ද මොනොතීස්ම් ඔෆ් මෝසස් ඇන්ඩ් ද මොනොතීස්ම් ඔෆ් අක්නාටන්
සෙවිවට්, 1995.විලියම් එෆ්. ඕල්බ්‍රයිට්, ෆ්‍රොම් ද පැට්‍රියර්ච්ස් ටු මෝසස් II
මෝසස් අවුට් ඔෆ් ඊජිප්ට්
ද බයිබ්ලිකල් ආකියොලොජිස්ට්, වෙළුම
36, අංක
2 (මැයි 1973), පිටු
48-76. doi 10.2307/3211050 මෙය මුලින්ම සඳහන් කළේ මනෝවිශ්ලේෂණයේ පුරෝගාමියා වූ සිග්මන්ඩ් ෆ්‍රොයිඩ් විසිනි
‘නික්මගිය කථාව’ ඓතිහාසික සිදුවීමක් වන බවට වූ වාදය මත පදනම්ව මේ බව ඔහු සිය Moses and Monotheism ග්‍රන්ථයේ දක්වා ඇත
ෆ්‍රොයිඩ් තර්ක කරන්නේ මෝසෙස් යනු අක්නාටන්ගේ මරණින් පසු සිය අනුගාමිකයන් සමග ඊජිප්තුව හැරයාමට සිදු වූ ආටන් පූජකයකු බවයි. ෆ්‍රොයිඩ් පවසන්නේ අක්නාටන් ඒකදේවවාදය ප්‍රචලිත කිරීමට මහත් උත්සාහ දැරූ බවත්, බයිබලයේ එන මෝසෙස් ද එවැනි සංකල්පයක් ප්‍රචලිත කරවීමට සමත් වූ බවත් ය
ඔහුගේ ග්‍රන්ථය අනුව යමින්, මෙම මතය පර්යේෂණ සඳහා ජනප්‍රිය විෂයයක් බවට පත් විය
ඇඩෝනායි, ඊජිප්තු ආටන් සහ සිරියානු දෙවියකු වන ඇඩෝනිස් යන නම් අතර ඇති සම්බන්ධය මෙම පාර්ශ්ව අතර පැවති ආදිතම භාෂා එකමුතුව නිරූපණය කරන බව ෆ්‍රොයිඩ් බවසා ඇත
මෙහි දී ඔහු විසින් ඊජිප්තුවේදියකු වූ ආතර් වෙයිගෝල්ගේ තර්කය අනුගමනය කොට ඇති බව පෙනී යයි
ජාන් ඈස්මාන්ගේ අදහස වන්නේ 'ආටන්' සහ 'ඇඩෝනායි' යන වදන් භාෂාමය වශයෙන් සම්බන්ධ නැති බවයි.

අක්නාටන්ගේ ආටන්ගේ මහා ගීතාව සහ බයිබල් ගීතිකා 104 අතර ප්‍රබල ශෛලිගත සමානත්වයන් පවතින බව පුළුල්ව පිළිගැනෙන මතයකි
මේ යුගයට පෙර සහ පසු මෙම ස්වරූපය මෑත පෙරදිග ගීත ස්තෝත්‍ර අධ්‍යයනයන් තුළ පුළුල්ව හමු වේ
අක්නාටන් සහ ආටන් අතර සම්බන්ධය, ක්‍රිස්තියානි සම්ප්‍රදාය අනුව බැලූ විට ‍ජේසුස් ක්‍රිස්තුතුමන් සහ දෙවියන් අතර පැවති සම්බන්ධය වැනි යැයි පවසන විද්වත්හු ද වෙති
ඔවුහු මෙම ආගම සමේශ්වරවාදයකට වඩා ඒකදේවවාදී මුහුණවරක් ඇතැයි අවධාරණය කරති
ඩොනල්ඩ් බී. රෙඩ්ෆෝර්ඩ් පවසන්නේ ඇතැමුන් විසින් අක්නාටන් යනු ජේසුස්ගේ පණිවිඩකරුවකු ලෙස අදහන බවයි. "එසේ වුවද, අක්නාටන් තමන් එකම දෙවියන්ගේ පුත්‍රයා ලෙස ආමන්ත්‍රණය කොටගෙන ඇත
'තොපගේ සිරුරෙන් ඉදිරියට පැමිණි තොපගේ එකම පුත්‍රයා' යනුවෙන් පැවසීම එසේ දැක්විය හැක
" ජේම්ස් හෙන්රි බ්‍රෙස්ටඩ් විසින් ඔහුව ජේසුස්ට සමාන කොට ඇත
ආතර් වෙයිගෝල් දකින්නේ ඔහු ක්‍රිස්තුස් වහන්සේගේ අසාර්ථක පූරවචරයකු ලෙසයි
තෝමස් මාන් දකින පරිදි ඔහු "නිවැරදි මග තෝරාගත්ත ද, එම මාර්ගයේ යාමට සුදුසු කෙනා ඔහු නොවී" ය
රෙඩ්ෆෝර්ඩ් තවදුරටත් පවසන්නේ අක්නාටන් තමන් හිරු-මඬලේ පුත්‍රයා ලෙස හඳන්වා ගත්ත ද, ඔහු දෙවියන් සහ මැවීම අතර ප්‍රධාන අතරමැදියා ලෙස කටයුතු කළ බවයි. අක්නාටන්ට වසර දහස් ගණනකට පෙර සිටි රජවරුන් ද මීට සමාන සම්බන්ධතාවක් ප්‍රකාශ කොට පූජක ධුරයයන් උසුලා තිබේ
නමුත් අක්නාටන්ගේ සිද්ධිය මීට තරමක් වෙනස් වන්නේ ඔහු විසින් දිව්‍යමය පිය-පුතු සම්බන්ධයක් අවධාරණය කොට තිබීම නිසායි
අක්නාටන් තමන් පිළිබඳ විස්තර කරන්නේ "තොපගේ බාහුවෙන් බිහි වූ තොපගේ පුත්‍රයා", "තොපගේ දරුවා", "හිරු-මඬලෙන් පැනනැගි සර්වකාලීන පුත්‍රයා", සහ "තොපගේ සිරුරෙන් ඉදිරියට ආ ‍තොපගේ එකම පුත්‍රයා" යනාදි වශයෙනි
මෙම පිය-පුතු සමීප සම්බන්ධතාව අනුව, "සිය පියාගේ" හදවත පිළිබඳ දැනසිටියේ රජු පමණි
එහි ප්‍රතිඵලය ලෙස පියා සිය පුතුගේ යාඥා අසා සිටි බව නියැවේ
පොළොව මත සිය පියාගේ ප්‍රතිමූර්තිය වූයේ ඔහු ය
එසේම අක්නාටන් පොළොවේ රජු වන විට ඔහුගේ පියා දෙව්ලොව රජු විය
ප්‍රධාන පූජක, වක්තෘ, සහ රජු ලෙස ඔහු ප්‍රකාශිත දිව්‍යත්වය පිළිබඳ සංකල්පය නව ආගමික ක්‍රමයේ හදවත බඳු විය
සිය පියාගේ සිත සහ කැමැත්ත පිළිබඳ දැන සිටියේ තමන් පමණක් බැවින් මිනිස් වර්ගයා වෙත සිය ඉගැන්වීම් ප්‍රකාශ කළ හැකි වූයේ ද අක්නාටන්ට පමණි
රෙඩ්ෆෝර්ඩ් නිගමනය කරන්නේ
තීබ්ස් සහ ටෙල් එල්-අමර්ණවලින් බොහෝ පුරාවිද්‍යාත්මක සාධක හමුවීමට පෙර, අක්නාටන් යනු සත්‍ය දෙවියන්ගේ කාරුණික ගුරුවරයකු, මෝසෙස්ගේ උපදේශකයකු, ක්‍රිස්තුස් වහන්සේ වැනි චරිතයක්, දාර්ශනිකයකු ලෙස නොයෙකුත් අදහස් පැවතිණි
නමුත් ඓතිහාසික සත්‍යය ඉස්මතු වීමත් සමග මෙම මනඃකල්පිත මතවාද වියැකෙමින් පවතී
අක්නාටන් බයිබලයේ සඳහන් ආකාරයේ පූර්ණ ඒකදේවවාදයක පුරෝගාමියකු වූ බවට සුළු හෝ සාධකයක් අපට හමු නොවේ
හීබ්‍රෑ බයිබලයේ සහ නව තෙස්තමේන්තුවේ ඇකි ඒකදේවවාදී අදහස් වෙනවෙනම වර්ධනය වූවක් බව පෙ‍නේ
එසේම එය පාරාවෝවරයාගේ මරණින් පසු අර්ධ සහස්‍රයකටත් වඩා පසු කාලයක ආරම්භ වූ ඒවා ය
රෝගී තත්ත්වය

අක්නාටන්ගේ අසාමාන්‍ය ආලේඛය රූ වල දක්නට ඇති එල්ලා වැටෙන උදරය, ඝන කලව, විශාල පයෝධර, සහ දිගු, සිහින් මුහුණ සම්මත පාරාවෝ රූ වල පරිමාණයන්ට වඩා වෙනස් ය
මේ නිසා ඇතැම් ඊජිප්තුවේදීන් යෝජනා කරන්නේ අක්නාටන් යම් ආකාරයක ප්‍රවේණික විකෘතිතාවකින් පෙළෙන්නට ඇති බවයි. මේ පිළිබඳ නොයෙකුත් රෝගී තත්ත්වයන් යෝජනා වී ඇත
ඔහුගේ දිගු හනුව සහ ස්ත්‍රීරූපී පෙනුම මත පදනම්ව මුල්කාලීනව ග්‍රැෆ්ටන් එලියට් ස්මිත් සහ ‍ජේම්ස් ස්ට්‍රැචි, කළ ප්‍රකාශ අනුව යමින් සිරිල් ඇල්ඩ්‍රඩ්, යෝජනා කළේ ඔහු ෆ්රෝලික් සහලක්ෂණයෙන් පීඩා විඳ ඇති බවයි. කෙසේනමුත්, මෙය වියනොහැකි යැයි පැවසෙන්නේ මෙම රෝගීන් ලිංගිකව වඳ ස්වභාවයක් පෙන්වන නිසායි
නමුත් අක්නාටන්ට බොහෝ දරුවන් සිට ඇත
මෙම දරුවන් නිතර කැටයම් ආදියෙහි නිරූපණය කොට ඇත
අවම වශයෙන් මේ දරුවන් අතර නෙෆර්ටිටි රැජිනට උපන් දියණියන් සය දෙනා (අමර්ණහි රජු සහ රැජිනගේ කුමරියන් සය දෙනා ලෙස ප්‍රකට ය) සහ සුළු බිසවකට උපන් ඔහුගේ අනුප්‍රාප්තිකයා වූ ටුටන්ඛාමුන් ද සිටින්නට ඇත
බරිජ් විසින් යෝජනා කොට ඇත්තේ අක්නාටන් ඇතැම්විට මාර්ෆන් සහලක්ෂණයෙන් පෙළෙන්නට ඇති බවයි. ෆ්‍රෝලික් සහලක්ෂණය මෙන් නොව මාර්ෆන් සහලක්ෂණයේ දී බුද්ධි ඌනතාවන් හෝ වඳභාවය ඇතිවන්නේ නැත
එම රෝගී තත්ත්වයේ දී, ගිලුණු පපු පෙදෙස, දිගු වක් වූ මකුළුවකු වැනි ඇඟිලි, නිරන්තර හෘත් අසාමාන්‍යතා, දැඩිව වක් වූ හෝ බෙදුණු තල්ල, සහ දැඩිව වක්වූ ස්වච්ඡය හෝ අක්ෂි කාචය අකුමවත් වීම නිසා දෘෂ්ටිය සඳහා තියුණු ආලෝකය අවශ්‍ය වීම වැනි තත්ත්වයන් දැකගත හැක
එසේම මාර්ෆන් රෝගීන් සාමාන්‍ය ප්‍රමාණයට වඩා උසින් වැඩි අතර, දිගු සිහින් මුහුණක් සහිත දිගැටි හිස්කබලක් දරයි
අධික ලෙස වර්ධනය වූ පර්ශු, පුනීලාකාර හෝ පරවි ආකාර පපුව, විශාල ශ්‍රෝණිය, සහ විශාල කලවා යන ලක්ෂණ ද මොවුන් තුළින් දැකගත හැක
මාර්ෆන් සහලක්ෂණය ප්‍රමුඛ ලක්ෂණයක් බැවින්, රෝගීන්ගේ දරුවන්ට එය උරුම වීමේ 50%ක සම්භාවිතාවක් ඇත
මෙම සියලු ලක්ෂණ ඇතැම් අවස්ථාවල අක්නාටන් සහ ඔහුගේ දරුවන්ගේ රූප කෙරෙන් දැකගත හැක
ටුටන්ඛාමුන්ගේ මමියේ මෑතකාලීන CT පරිලෝකන අනුව අනාවරණය වූ ඔහුගේ බෙදුණු තල්ල, තරමක් දිගැටි හිස, කශේරුවේ අසාමාන්‍ය වක්‍ර හැඩය සහ ඉහළ කශේරුකා හා වී තිබීම, පැතිකුදය (scoliosis) වැනි ලක්ෂණ මාර්ෆන් සහලක්ෂණය සමග සම්බන්ධ බවයි. කෙසේනමුත් 2010දී ටුටන්ඛාමුන්ගේ DNA පරීක්ෂාවේ දී ඔහුට මාර්ෆන් සහලක්ෂණය නොපැවති බව සනාථ විය
සම්ප්‍රවේශනය ජූනි 23, 2009. වඩාත් මෑතක දී ඔහුගේ රෝගය හෝමොසිස්ටිනියුරියාව විය හැකි යැයි යෝජනාවක් ඇත
හෝමොසිස්ටිනියුරියාවෙන් පෙළෙන රෝගීනට මාර්ෆන් සහලක්ෂණයට සමාන සංකූලතා ඇත
කෙසේනමුත්, මෙය අලිංග වර්ණදේහ ප්‍රතිබද්ධ නිලීන රෝගයක් බැවින්, මෙය අක්නාටන්ගේ පවුල් ගස සඳහා ගැලපෙන බව පෙනී යයි
— අක්නාටන්ගේ දෙමව්පියන් වූ IIIවන අමෙන්හොටෙප් සහ ටියේ නිරෝගී යැයි සැලකේ. 2010දී ටුටන්ඛාමුන්ගේ DNA පරීක්ෂාවත් සමග මාර්ෆන් සහලක්ෂණය පිළිබඳ මතය නොසලකා හැරිණි
කෙසේනමුත්, ඩොමිනික් මොන්ට්සෙරට් සිය Akhenaten
History, Fantasy and Ancient Egypt ග්‍රන්ථය තුළ පවසන්නේ "අක්නාටන්ගේ භෞතික ස්වභාවය අතිශයෝක්තියෙන් යුතුව දක්වා තිබීම පිළිබඳ ඊජිප්තුවේදීන් අතර අදවන විට පුළුල් කතිකාවතක් ඇති වී තිබේ
එනම් මෙය වාච්‍යානුසාරයෙන් කියවිය නොයුතු බවටයි"
මොන්ට්සෙරට් සහ අන්‍යයන් තර්ක කරන්නේ මෙම සිරුරේ හැඩය මගින් යම් ආකාරයක ආගමික සංකේත ක්‍රමයක් නිරූපණය වන බවයි. ආටන් දෙවිඳුන් "මිනිස් වර්ගයාගේ මෑණියන් සහ පියාණන්" ලෙස හඳුන්වා ඇති නිසා කලා නිර්මාණ තුළ අක්නාටන්ව නපුංසක ස්වරූපයෙන් නිරූපණය කොට ඇති බව ඔවුහු පවසති
මෙමගින් "මැවුම්කාර දෙවියන්ගේ සියලු ගුණාංග රජුගේ ‍ශරීරයට ආදේශ කොට" ඇති අතර, එය "පොළොව මත ආටන්ගේ බහුවිධ ජීවය-පොවන ස්වභාවය" නිරූපණය වේ යැයි සැලකේ. අක්නාටන් තමන්ව "රේට අනන්‍ය තැනැත්තා" යනුවෙන් හඳුන්වා ගැනීමෙන්, ඔහු කලානිර්මාණ තුළ තමන්ව සාමාන්‍ය ජනයාගෙන් විශේෂ කොට හුවා දක්වන්නට ඇත
මෙලෙසින් සම්ප්‍රදායික සංකේතාත්මක නිරූපණයන්ගෙන් මිදීම නිසා පාරාවෝ සැබැවින්ම විශේෂ පුද්ගලයකු ලෙස පෙනී යයි
අක්නාටන් පිළිබඳ තවත් පදනම් විරහිත තර්කයක් ඉමානුවෙල් වෙලිකොව්ස්කි විසින් සිදුකොට ඇත
ඔහු විසින් රජු සහ රජුගේ මව වූ ටියේ අතර පැවති ව්‍යාභිචාර සම්බන්ධතාවක් පිළිබඳ කල්පිතයක් ඉදිරිපත් කොට ඇත
එසේම වෙලිකොව්ස්කි අක්නාටන්ට විශාල පාද තිබූ බව ද දක්වයි. මේ මත පදනම්ව ඔහු පවසන්නේ ඊඩිපස් මිත්‍යාව පසුපස ඇති ඓතිහාසික චරිතය අක්නාටන් බවයි. ඊඩිපස් යන්නට ග්‍රීකවරුන් "විශාල පාද" යන අරුත දක්වා ඇත
එසේම ඔහු ග්‍රීක තීබ්ස් නගරය, ඊජිප්තු තීබ්ස් නගරයට සමකොට ඇත
වෙලිකොව්ස්කි පවසන පරිදි අක්නාටන් කුරිරු ලෙස සිය පියාගේ නාමය මකා දැමීමේ ව්‍යාපාරයක් ක්‍රියාත්මක කළ බවට වූ කරුණ පසුව ඊඩිපස් සිය පියා මරාදැමූ බවට පරිණාමය වන්නට ඇත
නමුත් මෙම කරුණ සාවද්‍ය බව තහවුරු වූයේ අක්නාටන් සිය ආගමික විප්ලවය ඇරඹීමට පෙර සිය පියාගේ දේහය මමීකරණය කොට සම්ප්‍රදායික ඊජිප්තු ක්‍රමයට අනුව ගෞරව සහිතව භූමදානය කළ බවට සාධක ඇති නිසායි
මීට අමතරව, පශ්චාත් මරණ පරීක්ෂණය සහ 2014 ජාන විද්‍යාත්මක සාක්ෂි අනුව ඔහුගේ පුත් ටුටන්ඛාමුන් බිහිවූයේ සහෝදර-සහෝදරි විවාහයක් මගින් බව සනාථ විය
එය ජනක-ජනිත විවාහයකින් සිදු වූවක් නොවී ය
2012දී, ලන්ඩන් ඉම්පීරියල් කොලීජියේ ශල්‍ය වෛද්‍යවරයකු වූ හුටන් අෂ්‍රාෆියන් විසින් අක්නාටන් සහ 18වන රාජවංශයේ සෙසු පාරාවෝවරුන්ගේ අකල් මරණයන් (ටුටන්ඛාමුන් සහ IVවන තුත්මෝස් ද ඇතුළුව) පිළිබඳ පර්යේෂණයක් මෙහෙයවී ය
ඔහු හඳුනාගෙන ඇත්තේ මෙම අඩු වයස් මරණයන් කුටුම්භීය ශංඛක ඛණ්ඩික අපස්මාරය (Familial Temporal Epilepsy) නිසා සිදු වූ බවයි. මෙමගින් අක්නාටන්ගේ අකල් මරණය, ප්‍රතිමාවල දක්නට ඇති ඔහුගේ අසාමාන්‍ය දේහ හැඩය මෙන්ම අක්නාටන්ගේ ආගමික විශ්වාසයන් පිළිබඳව ද පැහැදිළි කළ හැකි විය
ඒ මෙම අපස්මාරයෙන් පෙළෙන රෝගීනට ආගමික සහ ආත්මීය දර්ශන දිස්වන බැවිනි
කෙ‍‍සේනමුත්, අපස්මාරය සඳහා නිශ්චිත ප්‍රවේණි පරීක්ෂා නොපවතින බැවින් මෙම වාදය තහවුරු කිරීමට අපොහොසත්ව ඇත
ස්මෙන්ඛ්කරේ

නොයෙකුත් කැටයම් ඉවත් කළ සහ හානි වූ ශිලාපුවරුවල අක්නාටන් සමග රජකුගේ කිරුළක් පැළඳි පෙනුමෙන් සමාන සහ-උපරාජයකුගේ රුවක් දක්නට ලැබේ
ස්මෙන්ඛ්කරේ පුරුෂයකු ලෙස හඳුනා ගැනෙන නිසා අක්නාටන් සමලිංගිකයකු බවට මතයන් ඉදිරිපත් විය
නමුත් වරක් මෙම උපරාජයා කාන්තාවක් (බොහෝ විට ඔහුගේ බිසව විය හැකි ය) බව හඳුනාගැනීම නිසා ඉහත මතය පතික්ෂේප විය
1970 දශකයේ, ජෝන් හැරිස් විසින් අක්නාටන් අසල නිරූපිත එම රුව නෙෆර්ටිටිගේ බව හඳුනාගත් අතර, ඔහු පැවසූයේ ඇයව ඇතැම් විට උපරාජ තනතුරට පත්කොට ඇති බවත්, පසුව තනිව රාජ්‍ය පාලනය කළ කාලයේ ඇගේ නාමය ස්මෙන්ඛ්කරේ ලෙස වෙනස් කොටගත් බව ය
නිකොලස් රීවස් ඇතුළු සෙසු ඊජිප්තුවේදීන් විශ්වාස කරන්නේ ස්මෙන්ඛ්කරේ යනු, අක්නාටන්ගේ රාජ්‍ය සමයේ අවසාන වර්ෂය හෝ වර්ෂ ද්විත්වයේ අක්නාටන් සමග හවුල් පාලනයක් ගෙනගිය නෙෆර්නෙෆරුආටන්ම බවයි. ස්මාරක කිහිපයක, ඔවුන් දෙදෙනා එක්ව අසුන් ගෙන සිටිනු නිරූපිත ය
ජේම්ස් ඇලන් සහ මාර්ක් ගැබෝල්ඩි විසින් මෑතක දී සිදුකළ පර්යේෂණයක් අනුව, "සාධාරණ එකඟත්වයකට" පැමිණ ඇත්තේ නෙෆර්නෙෆරුආටන් යනු කාන්තා පාලකයකු බවත්, ඇය ස්මෙන්ඛ්කරේ නොවන බවත් ය
කලාව තුළ

නාට්‍ය
 අගතා ක්‍රිස්ටී
නාට්‍යය, අක්නේටන් (1937දී ලියන ලදී, ප්‍රකාශනය ඩොඩ්, මීඩ් සහ සමාගම [නිව් යෝක්], 1973, ISBN 0-396-06822-7
කොලින්ස් [ලන්ඩන්], 1973, ISBN 0-00-211038-5)
 ප්‍රොකෝපියෝව්, ඇන්ජලොස්, Pharaoh Akhenaton Theatr
1වන සංස්
1961 ඇතැන්ස්
ISBN 960-7327-66-7

නවකථා
 මයිකල් ඈෂර්
මෙම ප්‍රකට කාන්තාර ගවේෂකයා විසින් රචිත නවකථාව මගින්, ප්‍රවාදගත සර්සුරා ක්ෂේමභූමිය අක්නාටන්ගේ රහස් භූමදාන බිම ලෙස දක්වයි.
 තෝමස් මාන්, සිය ප්‍රබන්ධ බයිබල් චතුස්කය තුළ Joseph and His Brothers (1933–1943) නම් ග්‍රන්ථයේ අක්නාටන් යනු ජෝසෆ්ගේ කථාවේ එන "සිහින දකින පාරාවෝ" ලෙස දක්වයි.
 ටොම් හොලන්ඩ්
The Sleeper in the Sands (ලිට්ල්, බ්‍රවුන් සහ සමාගම, 1998)
 මිකා වෝල්ටරි
The Egyptian, පළමුව 1945දී ෆින්ලන්ත භාෂාවෙන් (Sinuhe egyptilinen) ප්‍රකාශයට පත් විය
පසුව නඕමි වෝල්ෆෝර්ඩ් (ජී. පී. පට්නම්ගේ පුත්‍රයෝ, 1949
චිකාගෝ රිවීව් ප්‍රෙස්, 2002, කඩදාසිබැම්ම සහිත) විසින් පරිවර්තනය කරන ලදී
ඩේවිඩ් ස්ටැක්ටන්
On a Balcony, ලන්ඩන් හවුස් ඇන්ඩ් මැක්ස්වෙල්, 1958
 ග්වෙන්ඩලයින් මැක්ඊවන්
King of Egypt (1971)
 ඇලන් ඩෘරි
A God Against the Gods (ඩබල්ඩේ, 1976) සහ Return to Thebes (ඩබල්ඩේ, 1976)
 ෆිලිප් කේ. ඩික්
VALIS (1981) ඉඛ්නේතන් යන නාමය යටතේ ඇත
නගුයිබ් මහ්ෆවුස්
Akhenaten (العائش فى الحقيقة) (1985)
 ඇන්ඩ්‍රී චෙඩිඩ්
Akhenaten and Nefertiti's Dream වුල්ෆ්ගැං හොහ්ල්බීන්
Die Prophezeihung (වක්තෘවරයා), මෙහි අක්නාටන්ව, ආයි විසින් මරාදමන අතර, ආනගතවාක්‍යය සම්පූර්ණ වනතෙක් ඔහුට ශාප කරයි
මොයිරා කැල්ඩිකොට්
Son of the Sun (1989
eBook, 2000
2003)
 පී. බී. කේර්
The Akhenaten Adventure මෙහි අක්නාටන් නැතිවූ ඩ්ජින් 70 දරන්නා ලෙස දැක් වේ
The Twelfth Transforming (1984), අක්නාටන් රාජ්‍ය සමය වටා ගෙතී ඇත
අක්ටාටන් ඉදිකිරීම නිරූපිත ය
අක්නාටන් සමග නෙෆර්ටිටි, ටියේ, සහ අනුප්‍රාප්තික ස්මෙන්ඛ්කරේ සමග පැවති ලිංගික සම්බන්ධය ප්‍රබන්ධ කොට ඇත
ඩොරති පෝර්ටර්
කාව්‍යමය නවකථාව, Akhenaten (1991)
 ජුඩිත් ටාර්
Pillar of Fire (1995)
 ලින්ඩා රොබින්සන්
අභිරහස් නවකථාව, Drinker of Blood (1998)
 ගිල්බර්ට් සිනෝයි
Akhenaton, Le Dieu Maudit (අක්නාටන්, ශාපලත් දෙවි) (2005)
 වශීකරණය කළ 'අක්නාටන්' කෙනකු පිළිබඳ පී. සී. ඩොහර්ටිගේ තුන් ඈඳුතු ඓතිහාසික නවකථාවල පළමුවැන්න වූ An Evil Spirit out of the West තුළ දැක් වේ
මිෂෙල් මොරාන්
Nefertiti (2007)
 බාර්බරා වූඩ්
Watch of Gods කෙරී ග්‍රීන්වූඩ්
Out of the Black Land (2010)

සංගීත
 ජෙනසිස් නැමැති ඉංග්‍රීසි රොක් සංගීත කණ්ඩායමේ Foxtrot (1972) ඇල්බමයේ "Supper's Ready" නැමැති රොක් ගීතයේ කොටසක් ඉක්නේටන් නාමය ඇසුරෙන් නම්කොට ඇත
මෙම නොටසේ නම "Ikhnaton and Itsacon and their band of Merry Men" යන්නයි
රේ මැන්සරෙක්ගේ "The Golden Scarab" (1974) යන ඇල්බමය කුළ අක්නාටන්ගේ නම "The Golden Scarab" අනුසාරයෙන් යොදා ඇත
පිලිප් ග්ලාස්
ඔපෙරාව, Akhnaten
තිදෙනකුගෙන් යුත් ඔපෙරාව (1983
CBS රෙකෝර්ඩ්ස්, 1987)
 ජුලියන් කෝප්ගේ 1992 ඇල්බමයක් වන Jehovahkill තුළ "අක්නාටන්" නැමැති පථය ඇත
ස්වීඩන් ලෝහ තූර්යවාදන සංගීත කණ්ඩායමක් වන තීරියන්හි Sirius B (2004) ඇල්බමයේ "Son Of The Sun" තුළ අන්තර්ගත ය
නයිල් නැමැති සංගීත කණ්ඩායමේ Annihilation of the Wicked (2005) ඇල්බමයේ "Cast Down the Heretic" තුළ ද දක්නට ලැබෙයි
ටැංගරින් ඩ්‍රීම්ගේ,"Sadness of Echnaton Losing the World Child"
මෙය මුලින් One Times One (2007) ඇල්බමයේ දක්නට ලැබෙයි
ආෆ්ටර් ද බියුරියල් සංගීත කණ්ඩායමේ Rareform (2008) ඇල්බමය තුළ "Cursing Akhenaten" තුළ අන්තර්ගත ය
රෝයි කැම්ප්බෙල්, ‍කනිෂ්ඨ, The Akhenaten Suite - නූතන ජෑස් වීර කාව්‍යය නයිල් (2009) සංගීත කණ්ඩායමේ Those Whom the Gods Detest ඇල්බම කවරය තුළ අක්නාටන් නිරූපිත ය
ට්‍රාන්ස්-සයිබීරියන් ඕකෙස්ට්‍රාහි 2009 ඇල්බමයක් වන Night Castle තුළ "Night Enchanted" ගීතයේ නිරූපිත ය
Akhnaten, Dweller in Truth යනු මොහම්මද් ෆයිරූස්ගේ (2011) පියානෝ, චෙලෝ සහ වාද්‍ය වෘන්ද නිමැවුමකි
චිත්‍රපට
 මිකා වෝල්ටරිගේ නවකථාව මත පදනම්ව The Egyptian නැමැති චලන රූප චිත්‍රපටය (1954, අධ්‍යක්ෂණය මයිකල් කර්ටිස්, ට්වෙන්ටීත් සෙන්චරි-ෆොක්ස් චිත්‍රපට සංස්ථාව) නිමැවිණි
Nefertiti නැමැති චලන රූප චිත්‍රපටය තුළ (1961, අධ්‍යක්ෂණය ෆර්නැන්ඩෝ චර්චියෝ, රංගනය ජීන් ක්‍රේන් සහ වින්සන්ට් ප්‍රයිස්) අක්නාටන්ගේ චරිතය නිරූපණය කරන්නේ ආමිඩියෝ නසාරි විසිනි
මෙහි ඔහුව අමතන්නේ "අමොනෝෆිස්" ලෙස ය
La Reine Soleil (2007 සජීවීකරණ චිත්‍රපටය, ෆිලිප් ලෙක්ලර්ක් විසිනි) චිත්‍රපටය තුළ අක්නාටන්, ටුටන්ඛාටන් (පසුව ටුටන්ඛාමුන්) අඛේසා (අක්ඛෙසෙන්පාටන්, පසුව අන්ඛෙසෙනමුන්), නෙෆර්ටිටි, සහ හොරෙම්හෙබ් චරිත ඇති අතර, අමුන් සහ ආටන්වාදී පූජක අරගලයක් නිරූපිත ය‍
ආක්නාටන්ගේ දේවස්ථානයේ ඩොනල්ඩ් රෙඩ්ෆෝර්ඩ් සිදුකළ කැනීම තේමා කරගනිමින් 1980දී කැනඩාවේ ජාතික චිත්‍රපට සංස්ථාව විසින් The Lost Pharaoh
The Search for Akhenaten නැමැති පැයක වාර්තා චිත්‍රපටයක් නිර්මාණය කොට ඇත
ඒන්ෂන්ට් ඒලියන්ස් කථාවාරය 1හි 2වන කථාංගය වන "The Visitors" තුළ මෙන්ම වෙනත් කථාංග කිහිපයක ද, අක්නාටන් යනු පාරභෞමිකයකු ලෙස දක්වා ඇත
වෙනත්
 එඩ්ගාර් පී. ජේකබ්ස්
චිත්‍රකථා ග්‍රන්ථය, Blake et Mortimer
Le Mystère de la Grande Pyramide වෙළුම්
1+2| (1950), තුළ අක්නාටන්ගේ අභිරහස පසුබිම් වී ඇත
ජෝෂුවා නෝර්ටන්ගේ
Akhnaten Die
නැමැති ග්‍රන්ථය කාලානුක්‍රමික දැව අච්චු මුද්‍රණ මාලාවක් ආශ්‍රයෙන් සකසා ඇත
මෙහි අක්නාටන්ගේ කථාව නිරූපිත ය
The Secret World, තුළ ඊජිප්තු මෙහෙයුමේ (කළු හිරු, රතු වැලි) ප්‍රධාන ප්‍රතිවාදියා අක්නාටන් ය
පෙළපත

මේවාත් බලන්න
 නෙෆර්ටිටි
 ඊජිප්තුවේ දහඅටවන රාජවංශය

සටහන් සහ මූලාශ්‍ර

 සටහන් 

ග්‍රන්ථ නාමාවලිය
 ජූර්ගන් වොන් බෙකරැත්, Chronologie des Pharaonischen gypten
Philipp von Zabern, Mainz, (1997)
 බර්මන් ලෝරන්ස්
'Overview of Amenhotep III and His Reign,' සහ රේමන්ඩ් ජොන්සන්, 'Monuments and Monumental Art under Amenhotep III' in 'Amenhotep III
Perspectives on his Reign' 1998, සංස්
ඩේවිඩ් ඕ’කොනර් සහ එරික් ක්ලයින්, යුනිවර්සිටි ඔෆ් මිචිගන් ප්‍රෙස්
 රොසලී ඩේවිඩ්, Handbook to Life in Ancient Egypt, Facts on File Inc
, 1998
 එඩ්වඩ් චැනී, 'Freudian Egypt’, The London Magazine, අප්‍රේල්/මැයි 2006, පිටු
62–69. 
 එඩ්වඩ් චැනී,‘Egypt in England and America
The Cultural Memorials of Religion, Royalty and Revolution’, in Sites of Exchange
European Crossroads and Faultlines, සංස්
එම්. ඇස්කරි සහ ඒ. කොරාඩෝ (ඇම්ස්ටර්ඩෑම්, රොඩොපි, 2006), පිටු
39–69.
 පීටර් ක්ලේටන්, Chronicle of the Pharaohs, තේම්ස් ඇන්ඩ් හඩ්සන්, 2006
 
 විලියම් එල්. මොරාන්, The Amarna Letters, ජෝන්ස් හොප්කින්ස් යුනිවර්සිටි ප්‍රෙස්, 1992
 ට්‍රෙවර් බ්‍රයිස්, The Kingdom of the Hittites, ක්ලැරන්ඩන් ප්‍රෙස්, 1998.
 ඒ. ආර්. ෂුල්මන්, "The Nubian War of Akhenaten" in L'Egyptologie en 1979
Axes prioritaires de recherchs II (Paris
1982)
 
 නිකොලස් රීවස්, Akhenaten
Egypt's False Prophet, තේම්ස් ඇන්ඩ් හඩ්සන්, 2000

 
 
 
 

වැඩිදුර කියවීමට
 
 
 
 
 
 
 ගෙස්ටොටෝ සිංගර්, ග්‍රෙෂියෙලා (2008) El Intercambio de Bienes entre Egipto y Asia Anterior
Desde el reinado de Tuthmosis III hasta el de Akhenaton නිදහස් ප්‍රවේශය  Ancient Near East Monographs, වෙළුම 2.බුවනෝස් අයර්ස්, සොසයිටි ඔෆ් බයිබ්ලිකල් ලිට්රිචර් - CEHAO
ඔලන්ඩ්, ටොම්, The Sleeper in the Sands (නවකථාව), (ඇබකස්, 1998, අක්නාටන් සමයේ අබිරහස් සූක්ෂ්මව අධ්‍යයනය කොට තැනූ ප්‍රබන්ධ නවකථාව)
 හෝර්නන්ග්, එරික්, Akhenaten and the Religion of Light, පරිවර්තනය ඩේවිඩ් ලෝර්ටන් (කෝර්නල් යුනිවර්සිටි ප්‍රෙස්, 1999)
නැජොවිට්ස්, සිම්සන්
Egypt, Trunk of the Tree, වෙළුම I, The Contexts, වෙළුම II, The Consequences, ඇල්ගෝරා පබ්ලිෂිං, නිව් යෝක්, 2003 සහ 2004. අක්නාටන් සඳහා
වෙළුම
II, පරිච්ඡේදය 11, පිටු
117–173 සහ පරිච්ඡේදය 12, පිටු
205–213
 රෙඩ්ෆෝර්ඩ්, ඩොනල්ඩ් බී., Akhenaten
The Heretic King'' (ප්‍රින්ස්ටන් යුනිවර්සිටි ප්‍රෙස්, 1984)

බාහිර සබැඳි
 අක්නාටන්ට අදාළ BBCහි ඉන් අවර් ටයිම් ගිණුම (දැන්ම අසන්න)
  අක්නාටන් සහ ආටන්ගේ ගීතාව
 අක්ටාටන් නගරය
 ආටන්ගේ ගීතාව
 එම්. ඒ. මන්සූර් අමර්ණ එකතුව
 පාරාවෝගේ නගරයේ භයානක රහස් BBC
 ටුටන්ඛාමුන්ගේ පවුල් පෙළපත සහ ව්‍යාධිවේදය හවාස්
 අක්නාටන්ගේ ඇදහීම - ආගමික ලෝකය වෙත නව සටහනක් හඳුන්වා දීම
  දීර්ඝ හවුල් පාලනය පුනරීක්ෂණය
ඛෙරුවෙෆ්ගේ සොහොන්ගැබ පීඩර් ඩෝර්මන් විසිනි, චිකාගෝ විශ්වවිද්‍යාලය
  රාජකීය සබඳතා, ටුට්ගේ පිටා අක්නාටන් විය හැකියි
නැෂනල් ජියෝග්‍රැෆික් 09. 2010

අක්නාටන්
ඊජිප්තුවේ දහඅටවන රාජවංශයේ පාරාවෝවරුන්
අමර්ණ යුගය
ක්‍රි
14වන සියවසේ උපත්
ක්‍රි
1330 දශකයේ මරණ
ආටන්වාදය
ඊජිප්තු ආගමික නායකයින්
පුරාතන ඊජිප්තුවේ ඓතිහාසික මකාදැමීම්
අමෙන්හොටෙප් III
ටුටන්ඛාමුන්
ඊජිප්තුවේ ක්‍රි
14වන සියවස
ඛායු යනු පැලර්මෝ පාෂාණයේ සඳහන් වන පරිදි පහළ ඊජිප්තුව පාලනය කළ ප්‍රාක්රාජවංශික ඊජිප්තු රජෙකි
එවැනි පාලකයකු පිළිබඳ වෙනත් කිසිදු සාක්ෂියක් හමුනොවන බැවින් මොහු මුඛ පරම්පරාගතව පැවත ආ මිත්‍යා රජකු හෝ සම්පූර්ණයෙන් ප්‍රබන්ධ පාලකයකු විය හැක
මූලාශ්‍ර

ප්‍රාක්රාජවංශික පාරාවෝවරුන්
ඉහළ සහ පහළ ඊජිප්තුව හෙවත් භූමි ද්විත්වය යනු පුරාතන ඊජිප්තුව සඳහා භාවිත වූ නමකි
මෙම සංකල්පය ඊජිප්තු රජවරුන්ගේ සහ රැජිනියන්ගේ නාමයන්හි දක්නට ලැබෙන අතර, දේවස්ථාන සහ සොහොන්ගැබ්වල ද නිරූපණය කොට ඇත
එසේම මෙම සංකල්පය මගින් ඊජිප්තු සංස්කෘතියේ තිබූ ද්විත්ව ස්වභාවය පිළිඹිබු වේ
ඊජිප්තු පාඨයක් වන සෙමා-ටාවි යන්න "භූමි ද්විත්වය එක්සත් කළ තැනැත්තා" ලෙස පරිවර්තනය කෙරේ
මෙය මිනිස් ශ්වාසනාලයක් වටා එතුණු පැපිරස් සහ ලිලී පැළෑටි මගින් සංකේතාත්මකව නිරූපණය කොට ඇත
මෙහි ශ්වාසනාලය සංකේතය එක්සත් කිරීම යන්න සඳහාත්, පැපිරස් සහ ලිලී, පහළ සහ ඉහළ ඊජිප්තුව නිරූපණයටත් භාවිත කොට ඇත
ඊජිප්තුවේ රජුගේ සම්මත නාමයන් වූයේ “ඉහළ සහ පහළ ඊජිප්තුවේ රජ” (nsw-bi
tj ලෙස ලියයි) සහ “භූමිද්විත්වයේ අධිපතියා” (nb-t3wy ලෙස ලියනු ලැබේ) යන්නයි
මීට සමානව රැජිනියන් විසින්, “භූමි ද්විත්වයේ ආර්යාව” (nbt-t3wy), “මුළු භූමි ද්විත්වයේම උත්තමාවිය” (hnwt-t3wy-tm), සහ “භූමි ද්විත්වයේ උත්තමාවිය” (hnwt-t3wy) වැනි නාමයන් යොදාගෙන තිබේ
එක්සත් කිරීම

පුරාතන ඊජිප්තුව ඉහළ ඊජිප්තුව සහ පහළ ඊජිප්තුව ලෙස ප්‍රධාන කලාප දෙකකට බෙදා තිබිණි
ඉන් උතුරට වන්නට පිහිටි පහළ ඊජිප්තුව, නයිල් ඩෙල්ටාව සෑදීමට නයිල් ගංගාව ශාඛාවලට බෙදෙන ස්ථානයේ පිහිටා තිබිණි
දකුණට වන්නට පිහිටි ඉහළ ඊජිප්තුව, සියේන් දක්වා පැතිරිණි
මෙහි "ඉහළ" සහ "පහළ" යන වදන් සම්භවය වී ඇත්තේ නැගෙනහිර අප්‍රිකාවේ උස්බිම්වලින් ආරම්භ වී උතුරු දෙසින් මධ්‍යධරණී මුහුද වෙත ගලාගිය, නයිල් ගංගාවේ ජලය ගැලූ දිශාව අනුවයි. මෙහි ජලය ගලා ගියේ දකුණේ සිට උතුරට බැවින් ඉහළ ඊජිප්තුව, පහළ ඊජිප්තුවට දකුණින් පිහිටියේ ය
පහළ ඊජිප්තුවට නයිල් ඩෙල්ටාවේ වැඩි ප්‍රදේශයක් අයත් වේ
ඉහළ සහ පහළ ඊජිප්තුව ලෙස පැවති රාජධානි දෙක එක්සත් කරන ලද්දේ ක්‍රි
3000දී පමණ ය
නමුත් මේ සෑම රාජධානියකටම අනන්‍ය රාජකීය ආභරණ පැවතිණි
එහි දී, හෙඩ්ජෙට් හෙවත් ශ්වේත කිරුළ ඉහළ ඊජිප්තුවටත්, ඩෙෂ්රෙට් හෙවත් රතු කිරුළ පහළ ඊජිප්තුවටත් විශේෂිත විය
මේ නිසා භූමි ද්විත්වයේ පාලකයා වශයෙන් සැලකුණු පාරාවෝවරයා එක් එක් අර්ධය මගින් එක් එක් භූමියෙහි ආධිපත්‍යය නිරූපණය කළ ප්‍ස්චෙන්ට් නම් ද්විත්ව කිරුළ පැළඳියේ ය
පුරාතන ඊජිප්තු සම්ප්‍රදාය අනුව ඉහළ සහ පහළ ඊජිප්තුව ඒකාබද්ධ කළ බව පැවසෙන මෙනස් රජු යනු, නාමර් රජුම බව පිළිගැනේ
නාමර් ඵලකය තුළ රජු එක් දර්ශනයක රතු කිරුළත්, අනෙක් දර්ශනයෙහි සුදු කිරුළත් පැළඳ සිටීම මගින් භූමි ද්විත්වය තුළ ඔහු පාලනය ගෙනගිය බව නිරූපණය වේ
සෙමා ටාවි සහ සංකේතවාදය

ඉහළ සහ පහළ ඊජිප්තුවේ ඒකාබද්ධ බව ගැටගැසූ පැපිරස් සහ බට ශාක මගින් නිරූපණය වේ
මෙම ගැටගසන මෝස්තරය මගින්, බැඳීම මගින් ඇතිවන එක්සත් බවත්, සීමා කිරීම මගින් ඇතිවන ආධිපත්‍යයත් සංකේතවත් කොට ඇත
මෙම ද්වෛතය රාජකීය ප්‍රතිමා නිර්මාණයේ වැදගත් අංගයක් ද විය
ඇතැම්විට මෙම ද්විත්ව ස්වභාවය ගැටගැසූ පැළෑටිවලින් මෙන්ම බැඳ දැමූ විදේශ සතුරන් (උතුරින් මෙන්ම දකුණින් පැමිණි) මගින් ද විස්තීරණය කොට පෙන්වයි.

පළමු රාජවංශය තුළ ඉහළ සහ පහළ ඊජිප්තුවේ රජ (nsw-bi
tj) වැනි ද්විත්ව නාමයන් භාවිතය ආරම්භ වන විට, පැළෑටියක් මගින් ඉහළ ඊජිප්තුවත්, මීමැස්සකු මගින් පහළ ඊජිප්තුවත් සංකේතාත්මකව නිරූපණය කොට ඇත
අනෙක් ද්විත්වමය නාමය ලෙස ද්විත්ව ආර්යා නාමය හෙවත් නෙබ්ටි නාමය දැක් වේ
මෙම ආර්යාවන් දෙදෙනා වන්නේ ඉහළ ඊජිප්තුවේ හයිරකොන්පොලිස් පෙදෙස හා බැඳී ඇති නෙඛ්බෙට් නැමැති ගිජුලිහිණි දෙවඟන සහ පහළ ඊජිප්තුවේ බුටෝ හා සම්බන්ධ වැඩ්ජෙට් නැමැති නාග දෙවඟනයි
භූමි ද්විත්වයේ ආගමික ඒකාබද්ධතාව ද විවිධ අයුරින් නිරූපිත ය
මෙය රාජ්‍ය සමය ආරම්භයේ සිදු වූ ආගමික සම්ප්‍රදායයක් ද, නැතහොත් හුදෙක්ම සංකේතාත්මක නිරූපණයක් ද යන වග පැහැදිළි නැත
බොහෝ නිරූපණයන්හි මෙම ඒකාබද්ධතාව දෙවිවරුන් දෙදෙනකු විසින් පැළෑටි ගැටගසන අයුරින් නිරූපණය කොට ඇත
මෙහි දී දෙවිවරුන් දෙදෙනා ලෙස බොහෝ විට හොරස් සහ සෙට් හෝ කලාතුරකින් හොරස් සහ තොත් ව ද යොදා ගැනේ
ගංගා දේවතාවුන් දෙදෙනකු විසින් මෙම චාරිත්‍රය ඉටු කරන අයුරින් නිරූපිත බාක් (Barque) නිර්මාණ IIIවන අමෙන්හොටෙප් (හර්මොපොලිස්), ටහාර්කා (ගෙබෙල් බර්කාල්), සහ ඇට්ලනෙර්සා (ගෙබෙල් බර්කාල්) රජ සමයන්ට අයත් ස්ථානවලින් හමු වේ
මෙයට සමාන දර්ශනයක් IIවන රැම්සෙස් රජසමයට අයත් අබු සිම්බල් දෙවොලෙන් ද හමු වේ
රජු විසින් මෙම චාරිත්‍රය ඉටුකරනු නිරූපිත නිර්මාණ ද ස්වල්පයක් හමු වී ඇත
මෙම නිර්මාණ IIIවන අමෙන්හොටෙප්, Iවන සෙටි සහ IIIවන රැම්සෙස් රාජ්‍ය සමයයන්ට අයත් යැයි නිර්ණය කොට ඇත
මෙහි පසුව සඳහන් රජවරුන් දෙදෙනාගේ සමයට අයත් නිර්මාණ, පළමුව සඳහන් නිර්මාණයෙහි අනුරූ වන්නට ඇත
මේවාත් බලන්න
 ඉහළ ඊජිප්තුව
 පහළ ඊජිප්තුව
 නාමර්
 පුරාතන ඊජිප්තුවේ ඉතිහාසය

මූලාශ්‍ර

පුරාතන ඊජිප්තුවේ භූගෝලවිද්‍යාව
ක්ලියෝපැට්රා II (ග්‍රීක
Κλεοπάτρα
185 පමණ - 116) යනු ටොලමියානු ඊජිප්තුවේ රැජිනකි
(ඇය කෙටි කාලයක් තනිව පාලනය ගෙනගියා ය)

පවුල
IIවන ක්ලියෝපැට්රා යනු Vවන ටොලමි සහ (බොහෝ විට) Iවන ක්ලියෝපැට්රාගේ දියණියයි
ඇය VIවන ටොලමි සහ ටොලමි VIII යුවර්ගීට්ස් II ට්‍රිෆොන්ගේ සොයුරියයි
ඇය පසුව ඇගේ සොයුරන් දෙදෙනාම සමග විවාහ වූවා ය
ඇගේ පළමු විවාහය ක්‍රි
පූ 175දී පමණ ඇගේ සොහොයුරා වූ ටොලමි VI සමග සිදු විය
ඔවුනට අවම වශයෙන් දරුවන් සිව් දෙනකුවත් සිටින්නට ඇත
ටොලමි යුපේටර්
166දී උපන්නේ ය
සිය පියා සමග කෙටිකාලයක් සම-රාජ්‍යාධිකාරී (co-regent) ධුරය ඉසිලී ය
නමුත් ලාබාල වියේ දී, එනම් ක්‍රි
152දී පමණ මියගියේ ය
ක්ලියෝපැට්රා තියා
164දී පමණ උපන්නා ය
ඇය ඇලෙක්සැන්ඩර් බැලස්, ඩිමෙට්‍රියස් II නිකේටර් සහ ඇන්ටියෝකස් VII සයිඩීට්ස් සමග විවාහ වූවා ය
120දී ඇගේ පුත්‍රයා විසින් ඇයව මරා දමන ලදී
බෙරෙනිස්
දියණියකි
163 සහ 160 අතර දී උපත ලබා ඇත
150 දී, එනම් ලාබාල වියේදීම මියගියා ය
ක්ලියෝපැට්රා III
160 සහ 155 අතර කාලයේ උපන්නා ය
ඇයව ඇගේ මාමා වූ VIIIවන ටොලමිට විවාහ කර දෙන ලදී
ටොලමි (D)
152 අවට උපන්නේ ය
130දී VIIIවන ටොලමි විසින් මරා දමන ලදී
145දී IIවන ක්ලියෝපැට්රා ඇගේ අනෙක් සොහොයුරා වූ ටොලමි VIII යුවර්ගීට්ස් II ෆිස්කන් සමග විවාහ වූවා ය
ඔවුනට අවම වශයෙන් එක් පුත්‍රයකුවත් සිටින්නට ඇත
ටොලමි මෙම්ෆයිට්ස්
144 සහ 142 අතර කාලයේ උපත ලැබී ය
130දී ඔහුගේ පියා විසින් ඔහුව මරා දමන ලදී
ටොලමි මෙම්ෆයිට්ස් යනු ටොලමි VII නියොස් ‍ෆිලොපේටර් බව ඇතැමුන් විශ්වාද කළ ද, මෙම මතය සියලුදෙනාම පිළිගන්නේ නැත
දිවිය

ඇගේ මව මියයාමෙන් (ක්‍රි
176) පසු, ඇය ඇගේ සොයුරා වූ ටොලමි VI ෆිලොමීටර් සමග විවාහ වූයේ ක්‍රි
175දී පමණ ය
171 සිට 164 දක්වා IIවන ක්ලියෝපැට්රා, VIවන ටොලමි සහ ඔවුන්ගේ සොහොයුරා වූ VIIIවන ටොලමි ඊජිප්තුවේ සම-රාජ්‍යාධිකාරී ධුරය ඉසිලූහ
169 දී, සිරියාවේ IVවන ඇන්ටියෝකස් ඊජිප්තුව ආක්‍රමණය කළේ ය
ඇලෙක්සැන්ඩ්‍රියාවට පිටත දී ටොලමි VI ෆිලොමීටර් ද, IVවන ඇන්ටියෝකස්ට එක් විය
මෙම්පිස්හි දී සිංහාසනාරූඪ කෙරුණු VIවන ටොලමි, IIවන ක්ලියෝපැට්රා සමග රාජ්‍ය පාලනය ගෙනගියේ ය
164දී IIවන ක්ලියෝපැට්රාව සහ ඇගේ සැමියාව ඔවුන්ගේ සොහොයුරා වූ VIIIවන ටොලමි විසින් තාවකාලිකව ධුරයෙන් පහ කෙරුණු නමුත්, ක්‍රි
163දී නැවත බලයට පත්වීමට ඔවුනට හැකි විය
145දී IIවන ක්ලියෝපැට්රා ඇගේ අනෙක් සොහොයුරා වූ ටොලමි VIII යුවර්ගීට්ස් සමග විවාහවූවා ය
142දී, VIIIවන ටොලමි, ක්ලියෝපැට්රාගේ ලාබාල දියණිය මෙන්ම ඔහුගේ ලේලිය ද වූ IIIවන ක්ලියෝපැට්රාව සිය බිරිය කොටගත්තේ ය
131දී IIවන ක්ලියෝපැට්රා විසින් VIIIවන ටොලමිට එරෙහිව කැරැල්ලක් මෙහෙයවා, ඔහුව සහ IIIවන ක්ලියෝපැට්රාව ඊජිප්තුවෙන් නෙරපන ලදී
මේ කාලයේ VIIIවන ටොලමි විසින් ඔහුගේ සුළුපුත්‍රයා වූ ටොලමි සහ ඔහුගේම පුත්‍රයා වූ ටොලමි මෙමෆයිට්ස්ව මරාදමා තිබේ
VIIIවන ටොලමි විසින් සිය පුත්‍රයාව කොටස් කර ඔහුගේ හිස, අත් සහ පාද ඇලෙක්සැන්ඩ්‍රියාවේ සිටි IIවන ක්ලියෝපැට්රා වෙත උපන්දින ත්‍යාගයක් ලෙස යවා ඇත
130 සිට 127 දක්වා IIවන ක්ලියෝපැට්රා ඊජිප්තුව පාලනය කළා ය
අනතුරුව ඇයට සිරියාව වෙත පලායාමට සිදු වූ අතර, ඇය එහි දී සිය දියණිය වූ ක්ලියෝපැට්රා තියා සහ බෑනා වූ ඩිමෙට්‍රියස් II නිකේටර් සමග එකතු වූවා ය
124දී ක්ලියෝපැට්රා සහ VIIIවන ටොලමි අතර පොදු සමාදානයක් ප්‍රකාශයට පත් කෙරිණි
ඉන්පසු ඇය ක්‍රි
116දී ටොලමි මියයන තෙක්ම සිය සොහොයුරා සහ දියණිය සමග හවුල් පාලනයක් ගෙන ගියා ය
ටොලමිගේ මරණින් පසු ඇය රාජධානිය IIIවන ක්ලියෝපැට්රාට භාරදුන්නා ය
ඉන් මඳ කලකට පසු IIවන ක්ලියෝපැට්රා මරණයට පත් විය
පෙළපත

</center>

මූලාශ්‍ර

ක්‍රි
180 දශකයේ උපත්
ක්‍රි
116 මරණ
ටොලමියානු රාජවංශයේ පරාවෝවරුන්
හෙලනිස්තික ඊජිප්තුවරුන්
ඊජිප්තු කැරැලි
හෙලනිස්තික රණකාමී ස්ත්‍රීන්
පුරාතන ඊජිප්තු රණකාමී ස්ත්‍රීන්
ක්‍රි
2වන සියවසේ කාන්තා පාලකයින්
ඊජිප්තු රාජ්‍ය කරන රැජිනියන්
ක්‍රි
2වන සියවසේ පාලකයින්
ඊජිප්තුවේ ක්‍රි
2වන සියවස
ක්ලියෝපැට්රා III (ග්‍රීක
161 - 101) යනු ක්‍රි
142 – 101 දක්වා ඊජිප්තුව පාලනය කළ ඊජිප්තු රැජිනකි
IIIවන ක්ලියෝපැට්රා, ඇගේ සැමියා වූ VIIIවන ටොලමි හෝ ඇ‍ගේ පුත් Xවන ටොලමි සමග සම්බන්ධ කොට දැක්වීමේ දී, ක්ලියෝපැට්රා යුවර්ජිටිස් ලෙස ද හඳුන්වයි. ඇය සිය වැඩිමහල් පුත්‍රයා වූ IXවන ටොලමි සමග සම්බන්ධ කොට දැක්වීමේ දී, ක්ලියෝපැට්රා ෆිලොමීටර් සොටෙයිරා ලෙස හඳුන්වා ඇත
ස්ට්‍රාබෝ අනුව, ඇයව ඇතැම් අවස්ථාවල ඇගේ පුත් Xවන ටොලමි සමග සම්බන්ධ කොට දැක්වීමේ දී, ක්ලියෝපැට්රා කොකේ ලෙස ද හඳුන්වා ඇත
මුල් වර්ෂ
IIIවන ක්ලියෝපැට්රාගේ මාමා වූ ඊජිප්තුවේ VIIIවන ටොලමි ඇගේ දෙමව්පියන් සමග හවුලේ ක්‍රි
170 සිට ක්‍රි
164 දක්වා රාජ්‍ය පාලනය සිදුකොට ඇත
164දී ඇගේ දෙමව්පියන් වූ IIවන ක්ලියෝපැට්රා සහ ඊජිප්තුවේ VIවන ටොලමිව ඇගේ මාමා විසින් ‍පිටුවහල් කොට ඇත
නමුත් ඔහුට මඳ කලකින්ම සිහසුන අත්හැරීමට සිදු විය
අනතුරුව IIIවන ක්ලියෝපැට්රාගේ දෙමව්පියන් නැවත සිහසුන ලබා ගෙන ක්‍රි
145 දක්වා විසි වසක් පමණ රාජ්‍යය මෙහෙයවන ලදී
IIIවන ක්ලියෝපැට්රා උපත ලැබූයේ මේ කාලයේ යැයි සැලකේ. (ඇතැම්විට ක්‍රි
160 සහ 155 අතර) ඇය ටොලමි යුපේටර්, ක්ලියෝපැට්රා තියා සහ ඇතැම්විට බෙරෙනිස් යන අයගේ නැගණිය විය
ඇලෙක්සැන්ඩර් බැලස්ට එරෙහිව සිදු කළ ඔයිනොපැරාස් සටනේ දී අසු පිටින් ඇදවැටීමෙන් සිදු වූ තුවාල හේතුවෙන් ඇගේ පියා වූ VIවන ටොලමි මියයාමත් සමග, IIIවන ක්ලියෝපැට්රාගේ මාමණ්ඩිය වූ VIIIවන ටොලමි නැවත ඊජිප්තුවේ රජු බවට පත් විය
ඇගේ මව සහ සැමියා සමග ගෙනගිය හවුල් පාලනය
VIIIවන ටොලමි පළමුව ක්‍රි
145දී IIIවන ක්ලියෝපැට්රාගේ මව වූ IIවන ක්ලියෝපැට්රා සමගත්, අනතුරුව ක්‍රි
139දී IIIවන ක්ලියෝපැට්රා සමගත් විවාහ විය
පූ‍ 132දී IIවන ක්ලියෝපැට්රා VIIIවන ටොලමිට එරෙහිව කැරැලි ගැසූ හෙයින්, IIIවන ක්ලියෝපැට්රා සිය සැමියා සමග සයිප්‍රසය වෙත පලාගියා ය
127දී නැවත ඇලෙක්සැන්ඩ්‍රියාවට පැමිණීමට හැකි විය
IIIවන ක්ලියෝපැට්රා සහ VIIIවන ටොලමිට දරුවන් පස්දෙනකු විය
IXවන ටොලමි
143දී උපන්නේ ය
ට්‍රිෆේනා
141දී උපන්නා ය
124දී සිරියාවේ රජු වූ ඇන්ටියෝකස් VIII ග්‍රිපස් සමග විවාහ විය
Xවන ටොලමි
140 හෝ 139දී උපත ලබා ඇත
ඔහුගේ ලේලිය වූ බෙරෙනිස් (IXවන ටොලමි සහ ක්ලියෝපැට්රා සෙලීන් Iගේ දියණියයි) සමග විවාහ විය
IVවන ක්ලියෝපැට්රා
138 සහ 135 අතර දී උපන්නා ය
ඇය පළමුව ඇගේ සොහොයුරා වූ IXවන ටොලමි සමගත්, දෙවනුව සිරියාවේ රජු වූ ඇන්ටියෝකස් IX සිසිසෙනස් සමගත් විවාහ විය
ක්ලියෝපැට්රා සෙලීන් I
135 සහ 130 අතර කාලයක උපත ලබා ඇත
පළමුව ඇය ඇගේ සොහොයුරා වූ IXවන ටොලමි සමගත්, පසුව ඇගේ අනෙක් සොහොයුරා වූ Xවන ටොලමි සමගත් විවාහ වූවා ය
පසුව ඇය සිරියාවේ රජවරුන් වූ ඇන්ටියෝකස් VIII ග්‍රිපස්, ඇන්ටියෝකම් IX සිසිසෙනස්, සහ ඇන්ටියෝකස් X යුසෙබිස් සමග විවාහවූවා ය
124දී IIIවන ක්ලියෝපැට්රා සහ ඇගේ සැමියා නැවත ඇගේ මව වූ IIවන ක්ලියෝපැට්රා සමග එක් වී හවුල් පාලනයක් ගෙනගියෝ ය
ඇගේ පුතුන් සමග ගෙනගිය හවුල් පාලනය
ක්‍රි
116දී සිදු වූ VIIIවන ටොලමිගේ මරණින් පසු, IIIවන ක්ලියෝපැට්රා, ඇගේ මව වූ IIවන ක්ලියෝපැට්රා සහ ඇගේ පුත් IXවන ටොලමි සමග හවුල් පාලනයක් ගෙනගොස් ඇත
107දී IIIවන ක්ලියෝපැට්රා විසින් IXවන ටොලමිව ඇලෙක්සැන්ඩ්‍රියාවෙන් නෙරපා දැමුවා ය
අනතුරුව ඇය ඇගේ දෙවන පුත් Xවන ටොලමි සමග හවුල් පාලනයක් ගෙනගියා ය
6 වසරක හවුල් පාලනයකින් පසු, ක්‍රි
101දී Xවන ටොලමි විසින් ඔහුගේ මව වූ IIIවන ක්ලියෝපැට්රාව මරාදමන ලදී
මූලාශ්‍ර

ප්‍රභව

ක්‍රි
161 උපත්
ක්‍රි
101 මරණ
ඊජිප්තු රාජ්‍ය කළ රැජිනියන්
ටොලමියානු රාජවංශයේ පාරාවෝවරුන්
හෙලනිස්තික ඊජිප්තුවරුන්
ක්‍රි
2වන සියවසේ කාන්තා පාලකයින්
ක්‍රි
2වන සියවසේ අප්‍රිකානු පාලකයින්
ඊජිප්තුවේ ක්‍රි
2වන සියවස
පුරාතන රාජ්‍යාධිකාරිණියන්
සුල්ටන් කොසෙන් (උපත 1982 දෙසැම්බර්) කුර්දි (ගොවියකු ) වන අතර ගිනස් ලෝක වාර්තාවට අනුව ඔවුගේ නම ලොව උසම ජීවන පිරිමි ලැයිස්තුවට ඇතුලත්ව ඇත
2.51 මීටර් (අඩි 8 අඟල් 3)
චරිතාපදානය
සුල්ටන් කොසෙන් - ඔහුගේ දෙමාපියන් සමඟ ජීවත්වේ, ඔහුට සහෝදරයන් තිදෙනෙක් සහ සොහොයුරියක සිටී සාමාන්‍යයෙන් ඔවුන්ද උසය
ඔහුගේ උස නිසා ඔහුගේ අධ්‍යයන කටයුතු සම්පූර්ණ කිරීමට නොහැකි වූ අතර, ඒ නිසා ඒ ගොවියකු ලෙස අර්ධ-කාලීනව වැඩ කරණු ලබයි
වාර්තා

ආශ්‍රිත

බාහිර සබැඳි

මූලාශ්‍ර

ලොව උසම ජීවන පිරිමි ලැයිස්තුව
මහනුවර ලංකාතිලකය
නිය කලාව තීන්ත ආලේප කිරීම, නිය විවිධ නිර්මාණයන්ගෙන් සැකසීම
මෙම කලාව නියපොතු සහ පයැඟිලි නියපොතු මත සිදු කළ හැකි කලා නිර්මාණ වර්ගයකි
මෙම කළාව මගින් හැඩය සහ නිය ඔප ගැන්වීම ප්‍රධාන වශයෙන් සිදු කරයි
ඉතිහාසය 
The exact origin of nail treatments is unclear, since it appears to have originated in different parts of the world around the same time
ගැලරිය 

නිය සත්කාර
නිය ආලේපන
කොලින්ස් ඔක්සිකරණය යනු ප්‍රාථමික මධ්‍යසාර, ඇල්ඩිහයිඩ බවට ඔක්සිකරණය කිරීම සඳහා භාවිතා කරන්නාවූ කාබනික ප්‍රතික්‍රියාවකි
මෙහිදී පිරිඩීන් සමග ක්‍රෝමියම්(VI) ඔක්සයිඩ් සංකීර්ණයක් අන්තර්ගත ඩයික්ලෝරොමෙතේන් ද්‍රාවණයක්, නැතහොත් කොලින්ස් ප්‍රතිකාරකය භාවිත කිරිම හේතුවෙන් එය වෙනත් ක්‍රෝමියම් ඔක්සයිඩ පදනම් කොට ගත් ඔක්සිකරණ ක්‍රම වෙතින් වෙන්කොට හඳුනාගනු ලැබේ
ක්ලෙමෙන්සන් ඔක්සිහරණය යනු සින්ක් සංරසය සහ හයිඩ්‍රොක්ලෝරික් අම්ලය භාවිතාකොට කීටෝන (හෝ ඇල්ඩිහයිඩ), ඇල්කේන බවට ඔක්සිහරණය කිරීම පැහැදිලි කෙරෙන රසායනික ප්‍රතික්‍රියාවකි
ප්‍රතික්‍රියාව ඩෙන්මාර්ක් ජාතික රසායන විද්‍යාඥයෙකු වූ එරික් ක්‍රිස්ටියන් ක්ලෙමෙන්සන්ගේ නමින් නම් කොට තිබේ
රසායන විද්‍යාවේදී, කීටෝන (ඇල්කනෝන්)  ලෙස හඳුන්වන්නේ RC(=O)R' (මෙහි R සහ R' යනු කාබන් අන්තර්ගත විවිධාකාරයේ  ආදේශක කණ්ඩ විය හැක) යන අණුක ව්‍යුහයක් සහිත කාබනික සංයෝග වේ
කීටෝන සහ ඇල්ඩිහයිඩ සාමාන්‍යයෙන් කාබොනයිල් කණ්ඩයක් (කාබන්-ඔක්සිජන් ද්විත්ව බන්ධනයක්) සහිත සරල සංයෝග ලෙස සැළකේ. −OH හෝ −Cl වැනි සක්‍රීය කාණ්ඩයක්, කාබොනයිල් කාණ්ඩයේ කාබන් පරමාණුවට (උදා
−COOH කාණ්ඩයක් අන්තර්ගත කාබොක්සිලික් අම්ල වල පවතින ආකාරයෙන්) ඍජුවම බැඳී නොපැවතීම නිසා මේවා සරල සංයෝග ලෙස හඳුන්වනු ලබයි
වර්තමානය වන විට කීටෝන ඉතා විශාල ප්‍රමාණයක් හඳුනාගෙන ඇති අතර ඉන් බොහොමයක් කීටෝන වර්ග, කර්මාන්ත වලදී සහ ජීව විද්‍යාවේ යෙදීම් වලදී වැදගත් වේ
උදාහරණ ලෙස බොහොමයක් සීනි වර්ග (කීටෝස) සහ කුඩාම කීටෝනය වන ඇසිටෝන් වැනි කර්මාන්තමය වශයෙන් වැදගත් ද්‍රාවක ආදිය දැක්විය හැකිය
අණුවක එක කීටෝන කාණ්ඩයක් බැගින් පිහිටි මොනොසැකරයිඩයක් කීටෝසයක් ලෙස හැඳින්වේ
කාබන් පරමාණු තුනකින් සැදුම්ලත්, ඩයිහයිඩ්‍රොක්සිඇසිටෝන්, සියළුම කීටෝස වර්ග අතුරින් සරලතම සහ ප්‍රකාශ සක්‍රීයතාවය නොපෙන්වන එකම සංයෝගය වේ
කාබොනයිල් කාණ්ඩය අණුවේ කෙළවර පිහිටන අවස්ථාවලදී කීටෝස, සමාවයවිකවීම මගින් ඇල්ඩෝසයක් බවට පත්විය හැක
එවැනි කීටෝස ඔක්සිහාරක සීනි ලෙස හඳුන්වයි.

මේවාද බලන්න
කාබෝහයිඩ්‍රේට
මොනොසැකරයිඩ
ඇල්ඩෝස

මූලාශ්‍ර
01.  පුද්ගලයකුට හෝ පවුලකට,  කොඩිවිනයක් හෝ හූනියමක් කළ අවස්ථාවක හූනියම් යකාගෙන් උවදුරු පැමිණෙතැයි විශ්වාසයක් පවතිය
මේ උවදුරු දුරුකර ගැනීමට හූනියම් කැපිල්ල නම් තොවිලයක් කරයි
මීට අමතරව හූනියම් කැපිල්ලෙන් වස විෂ කැවුනරෝග,  ආම රෝග,  වාත රෝග,  හොරි,  දද,  කුෂ්ඨ,  උදර රෝග,  උන්මාද රෝග,  ඇස්වහ,   කටවහ ,  ග්‍රහදෝෂ ,  දේව දෝෂ,  වස් දොස් යන සියලු රෝගයන් සුවපත් වන බවට විශ්වාසයක් එදා මෙන් අදත් මිනිසුන් තුළ පවතී
හූනියම් සම්බන්ධ අංශ දෙකකි
ඉන් එකක් නම් හූනියම් කිරීම යි
අනික හූනියම් කැපීම යි
මෙයින් හූනියම් කිරීම යනු විරුද්ධ කාරයෙකුට කායික හෝ මානසික පීඩාවක් ඇති කිරීම පිණිස කරනු ලබන යම් අභිචාර විධියකි
මෙය හුනියම් යක්ෂයා මුල් කරගෙන කරනු ලබන්නකි
නන්දදේව විජේසේකර පවසන පරිදි, හූනියම් ක්‍රම යොදාගනු ලබන්නේ, විරුද්ධකාරයකුගේ දුෂ්ට ක්‍රියා පාලනය කිරීමට හෝ ඔවුන්ට විරුද්ධකම් කිරීමට ය
[i] ඩබ්.ඒ ද සිල්වා පවසන පරිදි හූනියම් යනු සියලුම හානිකර ගුරුකම්වලට යොදන නමකි
[ii] මෙසේ කෙනෙකුට කරන ලද හූනියමක් කැපීමට කරන තොවිලය හූනියම් කැපිල්ල නමින් හඳුන්වනු ලැබේ
පුරා තිස් පැයක් තිස්සේ නැටුම්, ගැයුම්, වැයුම්  මාධ්‍යයේ  පැවැත්වෙන මෙම යාගය අවසානයේදී, ආතුරයාට පැමිණ තුබූ සියලුම හූනියම් දෝෂ කපා හල බව සංකේතවත් කරවන හත්අඩියේ තීන්දු හත කැපීමෙන් හා යාගය සඳහා ඉදිකළ අටමඟල වීදිය ද කපා හෙලීමෙන් පසු හූනියම් ශාන්ති කර්මය අවසන් වේ
[i]ලංකා ජනතාව, නන්දදේව විජේසේකර, එම්.ඩී.ගුණසේන සහ සමාගම, කොළඹ, 1989, 189 පි
[ii]Sinhalese Magic and pells, W
de Silva, - 1926, pp 193-211.
ඩ්‍රීම් හයි () යනු 2011 දී කේ බී එස් 2 ආයතනය විසින් ප්‍රචාරණය ලද දකුණු කොරියානු රූපවාහිනී කතා මාලාවකි
මෙහි මිස් ඒ කණ්ඩායමේ බේ සුසී, කිම් සූ හ්යන්, ටී-ආරා කණ්ඩායමේ ඉඋන් ජන්ග්, අයි යූ, සහ 2 පී එම් කණ්ඩායමේ ටේසියොන් සහ වූයංග් යන නලු නිලියන් මුහුනුවර ගෙන තිබෙයි
මෙම නාට්‍ය නව යොවුන් ප්‍රජාව අතර ඉතා ජනප්‍රිය වූ අතර එහි ද්වී මාසික තිරගත කිරීමේදී 18-20% ක නරඹන්නන්ගේ තක්සේරුවකට ලක් විය
2011 මාර්තු 1 දින, එනම් කතා මාලාවේ අවසානයට පසු දින, ඩ්‍රීම් හයි ස්පෙශල් කොන්සර්ට් යනුවෙන් කතා මාලාවේ විශේෂ කතාංගයක් නළු නිලි කැල එකතුව සෝල් නගරය ආසන්නයේ වේදිකාවක ඉදිරිපත් කලහ
ඩ්‍රීම් හයි කතා මාලාවට අනුරූපීව වසරකට පසුව වෙනස් නළු කැලක් සමගින් ඩ්‍රීම් හයි 2 යනුවෙන් නව කතා මාලාවක්ද ප්‍රචාරය විය
කේ බී එස් 2 ආයතනයේ සහෝදර ආයතනයක් වන කේ බී එස් 1 ආයතනය මගින් 2013 අගෝස්තු 12 සිට සැප්තැම්බර් 5 වන දින දක්වා මෙම නාට්‍යයේ නැවත විකාශනය කරන ලදි
කතා වස්තුව
කිරින් උසස් අධ්‍යාපන පාසලේ සිසුන් සය දෙනෙකු හට කේ-පොප් අයිඩ්ල් තාරකා වීමේ සිහිනයක් පවතී
පාසල් කාලය තුලදී ඔවුන් ගායන, නර්තන, සහ ගීත රචනා කිරීම පිලිබඳ තම හැකියා වර්ධනය කරගන්නා ආකාරය සහ ඔවුන්ගෙන් ප්‍රේම වෘතාන්ත පිලිබඳව මෙම කතාංග ඉදිරිපත් කරයි
සෑම සිසුවෙකුටම තමන්ගේ දක්ශතා මෙන්ම දුර්වලතාද පවතින අතර නිවැරදි මාර්ගෝපදේශයක් සහිතව තම දුර්වලතා මැඩපවත්වා තම සිහින කරා යන මෙම සිසුන්ගේ ගමන මෙම ඩ්‍රීම් හයි කතාංග ඔස්සේ ඉදිරිපත් කරයි
නළු කැල

ප්‍රධාන චරිත
බේ සුසී - ගූ හ්යේ මී ලෙසින්
ඇයට සත්‍ය වශයෙන්ම අවශ්‍යව තිබුනේ ඔපෙරා ගායිකාවක් වීමටය
නමුත් මැරයෙකුට තම පියාගේ ඇති ණයක් හේතුකොටගෙන, පියාගේ ණය පියවීම සඳහා ඇය පොප් ගායිකාවක් වීමට තීරණය කරයි
කිම් සූ හ්යන් - සොං සම් දොං ලෙසින්
සංගීත ප්‍රවීණයෙකු බවට පත් වන ගම්බද පිටිසරයෙකු
මොහු හට ඉතා දුර්ලභ රෝගයක් වන කණේ දෝංකාර තත්වයක් පවතී
ටේසියොන් - ජින් ගුක්/හ්යුන් ශී හ්යුක් ලෙසින්
මොහු හට තමාව පුතෙකු ලෙස ප්‍රසිද්ධ නොකරන ලද දේශපාලනික පියා සමග තරමක කලහකාරී දුර්සවල සම්බන්ධතාවයක් පවතී
ඉඋන් ජන්ග් - යුන් බෙක් හී ලෙසින්
මුලින් ගූ හ්යේමීගේ හොඳම මිතුරිය වූයේ මැයයි
නමුත් ශ්‍රවණ පරීක්ශනයකදී හ්යේ මීගේ අපහාස කිරීම හමුවේ දෙදෙනා උග්‍ර සතුරන් බවට පත් වේ
වූයංග් - ජේසන් ලෙසින්
ඇමරිකාවේ උපත ලද නර්තන ශිල්පියෙකු වූ මොහු තම කලා වෘත්තීය කොරියාවේ සිදු කිරීමට බලාපොරොත්තු වෙයි
අයි යූ - කිම් පිල් සුක් ලෙසින්
ඇය තම ලැජ්ජාශීලී බව හා අධි බර හේතුකොටගෙන සංගීත ක්ෂේත්‍රය තෝරගැනීමට පසුබට වූ තරුණියකි
ගායනයට ඉහල දක්ෂතාවයක් පෙන්වන ඇය පරිපූර්ණ ස්වර මානය නම් දුලබ හැකියාව සහිත අයෙකි
සහය චරිත
අන් ජිල් කන්ග් - මා දූ ශික් ලෙසින්
අන් සුන් යන්ග් - කන් ඕ සුන් ලෙසින් (ඕ හ්යුක්ගේ වැඩිමහල් සොහොයුරිය)
අන් සෝ හ්යුන් - ගූ හ්යේ සන්ග් (හ්යේ මීගේ බාල සොහොයුරිය)
ලී හ්යේ සූක් - සොන්ග් නම් බොන් (සම් දොංගේ මව)
චෝයි ඉල් හ්වා - හ්‍යන් මෝ ජින් (ජින් ගුක්ගේ පියා)
පාක් හ්යුක් ක්වොං - ගෝ බ්‍යංග් ජික් (හ්යේ මීගේ මව)
ජෑන්ග් හී සූ - කන්ග් හී සියොන් (බෙක් හීගේ මව)
පාක් හ්වී සූන් - ජින් ගුක්ගේ කාමර සඟයා (කතාංග 1-2, 5)

අනුහුරුව
මෙම නාට්‍ය ජපන් වේදිකා සංගීතයට එක් කතාංගයකදී අනුහුරු වීමක් පෙන්නුම් කරයි
එම දර්ශනයේදී යුයා මත්සුශිතා සහ බ්‍රයිට් නම් ජපන් සංගීත කණ්ඩායමේ නන්කා විසින් වාදනය කරන සංගීත කණ්ඩයකට සොන්ග් සම් දොම් සහ ගූ හ්යේ මී ඉදිරිපත් කිරීමක් කරනා දර්ශනයක් පෙන්නුම් කරයි
මෙහි දර්ශන ටෝකියෝ නව ජාතික රංගශාලාව තුලදී 2012 ජූලි 3 සිට 20 දක්වා කාලයේ පටිගත කරන ලදි
මෙහි නිශ්පාදන කටයුතු , සංයුග්මිකව ටී බී එස්, ඇවෙක්ස් ලයිව් ක්‍රියේටිව්, නෙල්කේ ප්ලෑනින්ග් සහ  ලෝසන් එච් එම් වී එන්ටටේන්මන්ට් විසින් සිදුකරන ලදි
2011 පෙබරවාරි මස ඩ්‍රීම් හයි නළු නිලියන්තිගේ තිරය පිටුපස කතා/පින්තූර හා විශේෂ සම්මුඛ සාකච්ඡා ඇතුලත් ඩ්‍රීම් හයි ස්පෙශල් මේකින්ග් බුක් නිකුත් කිරීමෙන් අනතුරුව නාට්‍යයේ නිසල දර්ශන ඡායාරූප ඇතුලත් වෙලුම් 2කින් සමන්විත "ඡායාරූප නවකතාව"ක්ද නිකුත් විය
අනුබද්ධය
ඩ්‍රීම් හයි 2 නම් අනුබද්ධය වසරකට පසු වෙනස් නළු නිලි පිරිසක් සමගින් තිරගත විය
කංග් සෝ රා, GOT7 කන්ඩායමේ ජේ බී සහ ජූනියර්, 2 ඒ එම් කණ්ඩායමේ ජියොන් ජින් වූන්, ටී ආරාකණ්ඩායමේ පාක් ජියොන්, සිස්ටාර් කණ්ඩායමේ  හ්යෝලින්, ඇයිලී, සහ පාක් සියෝ ජූන් යන නළු නිලි කණ්ඩායම මෙහි රඟ දක්වනු ලැබිණි
අ වෙයාවුල්ෆ් බෝයි () යනු දකුණු කොරියානු සුන්දර නව යොවුන් යුවතියක් හා නිසි ශිෂ්‍ඨ පරිසරයක නොහැදුනු තරමක ප්‍රචන්ඩ තරුණයෙකු අතර ඇති වන මනඃකල්පිත ප්‍රේම වෘතාන්ත චිත්‍රපටයකි
යුවතිය (පාක් බෝ යංග්) තම මව සහ සොහොයුරිය සමග ගම්බද නිවසකට පිටත් වන්නේ ඇයගේ සෞඛයය තත්වයට නගරය නුසුදුසු බැවිනි
එහිදී ඇය හට හමු වන සමාජශීලී නොවූ තරුණයෙකු (සුන් ජුන්ග් කී) හා මිතුරු වේ
එනමුත් ඇය නොදත් කරුණ නම් ඔහු සැබැවින්ම මනුෂ්‍යයෙක් නොවන අර්ධ මනුෂ්‍යය අර්ධ වෘක - වෘක මනුෂ්‍යයෙකු බවයි.

අධ්‍යක්ශක ජෝ සුන්ග් හී චිත්‍රපටයේ පිටපත මුලින්ම ලියන ලද්දේ ඔහු කොරියානු චිත්‍රපට කලා අධ්‍යයන ආයතනයේ ඉගෙනුම ලබන අතරය
නමුත් පිටපතේ වර්තමාන තත්වයට ලගා වීම සඳහා එහි ප්‍රතිසංස්කරණ කිහිපයක්ම කිරීමට ඔහුට සිදු විය
මෙය ජෝගේ වාණිජමය මංගලාවතරන වන අතර ඔහු මීට පෙර ආතෝස් ෆ්ලික් එන්ඩ් ඔෆ් ඇනිමල් සහ ඩෝන්ට් ස්ටෙප් අවුට් ඔෆ් ද හව්ස් නම් කෙටි චිත්‍රපටය අධ්‍යක්ශනය කර තිබිණ
අ වෙයාවුල්ෆ් බෝයි චිත්‍රපටය තම අන්තර්ජාතික මංගලාවතරණය 2012 ටොරොන්ටෝ අන්තර්ජාතික චිත්‍රපට උලෙළේ "සමකාලීන ලෝක සිනමා" අංශය යටතේ ඉදිරිපත් කරන ලදි
ඉන් පසුව  17 වන බුසන් අන්තර්ජාතික චිත්‍රපට උලෙළේදීද තිරගත කරන ලදි
මෙම තිරගත වීම් 2ම සිදු වූයේ චිත්‍රපටයේ නිල තිරගත කිරීමේ දින වන 2012 ඔක්තෝබර් 31 දිනට පෙරාතුවය
මෙම චිත්‍රපටය ඉතා ඉක්මනින්ම බොක්ස් ඔෆිස් වාර්තා අතරට පැමිනි අතර වඩාත්ම සාර්ථක උද්වේගකර කොරියානු චිත්‍රපටය යන නාමයද ලබා ගන්නට හැකි විය
කථා වස්තුව
කිම් සුන් යී නම් එක්සත් රාජධානියේ වෙසෙන වයසක කාන්තාව හට ඇයගේ දකුණු කොරියාවේ ඇති පැරණි නිවස විකිනීම සඳහා දුරකතන ඇමතුමක් ලැබේ
මෙම නිවස විකිනීමට නැවතත් කොරියාව බලා පැමිණෙන ඇය තම මිනිබිරිය වන ඉඋන් ජූ සමග නිවස පිහිටි පිටිසර පලාත වෙත පිටත් වේ
මෙහිදී ඇය මෙම නිවසේ ඇය ගැටවර වියේදී සිදු වූ සිදුවීමක් සිහිපත් වේ
ඇය ගැටවර වියේදී ඇයගේ පවුල මෙම නිවසට අලුතින් පදිංචියට පැමිණෙන අතර අහම්බයකින් ඔවුන්ට තරමක ප්‍රචණ්ඩ තරුණයෙකු ඔවුන්ගේ ඉඩමේ සිට හමු වේ
ඔවුන් ඔහුට චෝල් සූ ලෙස නම් තබන අතර ඔහුට කතා කිරීමට තරම්වත් අධ්‍යාපනයක් නොතිබුනි
ඔහුගේ පැමිනීමත් සමග සුන් යීගේ මානසික මට්ටම පවා යහපත් අතට පත් වන්නට විය
ක්‍රම ක්‍රමයෙන් ඇය හා තරුණයා අතර සෙනෙහසක් හට ගැනීමෙන් සුන් යීගේ පෙම්වතා කලහකාරී ලෙස හැසිරෙන්නට විය
දිනක් මෙලෙස කලහකාරීව හැසිරුනු ඔහු සුන් යීට පහර දෙන විට චෝල් සූ ඔහුගේ සත්‍ය පෙනුම වන මිනිස් වෘක ස්වරූපයට පත්ව ඔවුන්ට පහර දෙන්නට විය
මේ නිසා හටගත් ක්‍රෝධයෙන් සුන් යීගේ පෙම්වතා චෝල් සූ උගුලකට හසු කරමින් ඔහුව පොලීසියේ සිර බාරයට පත් කරයි
කෙසේ නමුත් සුන් යී හා චෝල් සූ අතර ඇති වන ස්නේහය පිලිබදව මෙම චිත්‍රපටයෙන් පිලිබිඹු කෙරේ
දි එයස් (), යනු ලී මින් හෝ, පාක් ශින් හ්යේ සහ කිම් වූ බින් ප්‍රධාන චරිත වලට පන පොවන දකුණු කොරියානු රූපවාහිනී කතා මාලාවකි
මෙය ද ඉන්හෙරිටර්ස් යන නමින්ද ජනප්‍රිය වී ඇත
කතාව රචනය කරන ලද්දේ කිම් ඉයුන් සුක් විසිනි
නාට්‍යයේ පාදම යෙදී ඇත්තේ වරලත් සහ ඉහල පැලැන්තියේ සිසුන්ගෙන් සමන්විත උසස් අධ්‍යාපන පාසලක් පාදක කරගෙනය
කතාංග 20කින් යුතු මෙම රූපවාහිනි කතා මාලාව එස් බී එස් ආයතනය විසින් 2013 ඔක්තෝබර් 09 සිට දෙසැම්බර් 12 දින දක්වා බදාදා සහ බ්‍රහස්පතින්දා දින වල ප්‍රචාරය කරන ලදි
ඇමරිකන් ඩිජිටල් ඩිස්ට්‍රිබියුශන් ප්ලැට්ෆෝම් ඩ්‍රීම් ෆීවර් සහ කොරියානු නිශ්පාදන ආයතනයක් වන හ්වා ඇන්ඩ් ඩම් පික්චර්ස් සහ සම්බන්ධව කරන ලද පලමු කොරියානු නාට්‍ය ලෙස ද හේයස් කතා මාලාව ජනප්‍රිය වේ
කථා වස්තුව
මෙම කතා මාලාවෙන් ධනවත්, වරප්‍රසාදලාභී, සහ ප්‍රභූ පැලැන්තියේ පවුල්වල දරුවන් තම උසස් අධයාපනය ලබා ඔවුන්ගේ පවුල් ව්‍යාපාර වල උරුමයට හිමිකම් කීමට අදාල පසුබිමක් ඉස්මතු කර පෙන්වයි. මෙම ධනවත් සිසුන් හට තම තමන්ට අවශ්‍ය සෑම දෙයක්ම ඕනෑ තරම් තිබුනද ආදරය නම් මාතෘකාවේදී ඔවුන්  තරමක පීඩා විදීමක් මෙයින් පෙන්නුම් කරයි
එයට ප්‍රධානම හේතුව ලෙස කතා මාලාවේ පෙන්නුම් කරන්නේ, මෙම පවුල් ආදරයට වඩා ව්‍යාපාර හා මුදල් වලට වැඩි අවධානයක් යොමු කිරීමයි
කිම් ටෑන් (ලී මින් හෝ) යනුද එවැනිම ධනවත් පවුලක අති විශාල හෝටල් සමූහයක අධිපතිවරයෙකුට හා ඔහුගේ අනියම් බිරිඳට දාව ඉපදෙන උරුමකරුවෙකි
ඔහුට තවත් වැඩිමහල් සොහොයුරෙකු සිටින අතර එම වැඩිමහල් සොහොයුරා ඔවුන්ගේ පියාගේ නීතිමය බිරිඳගේ දරුවා වීම හේතුවෙන් ඔවුන් දෙදෙනා අතර තරමක ආරවුලක් පවතී
මේ හේතුවෙන් කිම් ටෑන් එක්සත් ජනපදයට පිටත් කර හරින්නේ අධ්‍යයන කටයුතු සඳහාය
මේ අතරතුර කාලයේදී ඔහුගේ සොහොයුරා කිම් වොන් (චෝයි ජින් හ්යුක්) ඔවුන්ගේ පවුල් ව්‍යාපාරයේ බලය ඔහු අතට ගැනීමට උත්සාහ දරයි
එක්සත් රාජධානියේ සිටිනා අතරතුරදී කිම් ටෑන් හට අහම්බයකින් ඇමරිකාවේ සිටින තම සොහොයුරිය බැලීමට එන කොරියානු යුවතියක් චා ඉඋන් සන්ග් (පාක් ශින් හ්යේ) මුන ගැසේ
ඇමරිකාවේ නොදන්නා පරිසරයක අතරමන්බාවයකට පත් වන ඇයට කිම් ටෑන් විසින් උදව් කරනා අතර ඔහු තුල ඇය කෙරේ තරමක සෙනෙහසක් හට ගැනෙයි
නමුත් කිම් ටෑන් ඒ වන විටත් රේචල් යූ (කිම් ජී වොන්) නම් ධනවත් තරුණියකට පවුල් විසින් විවාහ යෝජනා ඉදිරිපත් කර තිබින
රේචල්ගේ අනාගත මස්සිනා සහ කිම් ටෑන්ගේ හිටපු හොඳම මිතුරා වූ චෝයි යන්ග් දූ (කිම් වූ බින්) (මොහුද කිම් ටෑන් හා ඉඋන් සන්ග් ඉගෙනුම ලබන පාසලටම ඇතුලත් වේ) ඉඋන් සන්ග් වෙත ආකර්ශනය වීමට පටන් ගනී
මෙම ධනවත් තරුණයන් ඉතා ඉක්මනින්ම ප්‍රශ්න රැසකට මුහුණ පාන්නේ මුදල් හා සත්‍ය ලෝකය නිසි පරිදි තේරුම් ගත් විටය
නමුත් මේ ගැටුම් අතරින් ආදරය යනු කුමක්දැයි ඔවුන් ඉගෙන ගැනීම මෙම කතා මාලාව තුලින් පසක් කරයි
සුරිනාම්, නිල වශයෙන් සුරිනාම් ජනරජය ලෙස හදුන්වයි.දකුණු ඇමරිකාවේ ඊසාන දිග අත්ලාන්තික් වෙරළ මත පිහිටි ස්වෛරී රාජ්‍යයක් වේ
නැගෙනහිරින් ප්‍රංශ ගිනියා මායිමෙන්, ගයනා වට බටහිර දෙසින් සහ බ්‍රසීලයට දකුණු දෙසින් පිහිටා ඇත
සුරිනාම් ආසන්න වශයෙන් එහි ජනගහනය 5,66,000 පමණවේ
බොහෝ ජනයා රටේ උතුරේ මුහුදු තීරයේ ජීවත් වන අතර මෙහි අගනුවර සහ විශාලතම නගරය වන පැරමාරිබෝ (Paramaribo) තුළ හා ඒ වටාද වාසය කරයි
17 වන සියවසේ අග භාගයේ දී ලන්දේසි පාලනය යටතේ පැමිණීමට පෙර යුරෝපීය බලවතුන් විසින් ගවේෂණය හා තරග කරන ලදී
වර්ෂ 1954 දී, සුරිනාම් නෙදර්ලන්ත රාජධානිය ව්‍යවස්ථාපිත රටවල් අතරින් එකක් බවට පත්විය
1975 නොවැම්බර් 25 දා, සුරිනාම් නෙදර්ලන්ත රාජධානියෙන් මිදී ස්වාධීන රාජ්‍යයක් බවට පත් විය
නිරුක්ති ශාස්ත්‍රය

ඉතිහාසය

සුරිනාම් ඉතිහාසය ක්‍රි
පූ 3000 දක්වා දිව යන්නකි
විශාලතම ගෝත්‍රය වන අරවැක් ( Arawak ) , සංචාරක වෙරළබඩ ගෝත්‍රයන් වන ඔවුන් දඩයම් කිරීම හා මසුන් ඇල්ලීමේන් ජීවතය පවත්වා ගෙන යන ලදී
දේශපාලනය

සුරිනාම් ජනරජය, 1987 ආණ්ඩුක්‍රම ව්‍යවස්ථාව මත පදනම් වූ පාර්ලිමේන්තු නියෝජිත ප්‍රජාතන්ත්‍රවාදී ජනරජයක් වේ
රජයේ ව්‍යවස්ථාදායක ශාඛා එකවර හා ජනප්‍රිය වසර පහක කාලයක් සඳහා තේරී පත් සාමාජිකයන් 51කින් යුත් මන්ත්‍රී මාණ්ඩලික ජාතික සභාවකින් සමන්විත වේ
මූලාශ්‍ර

සුරිනාම්
දකුණු ඇමරිකාවේ රටවල්